c: text/html

text:
Werrason, 2007
Album : Témoignages
Année: 2007
Auteur - compositeur: Werrason
1) Ca sonne
2) Loin de Toi
3) Cuidado Niangs
4) Na Touché
5) SANS COEUR
Mama bolingo pasi, ngai nayebaki te o
Bolingo etumbu, ngai nayebaki te
Bolingo somo, namoni na miso
Alobaka na ngai ke akobala nga
Bazotuna ngai na bato Ngai naloba nini ?
Soki bolingo esili, lobela ngai nayeba
Ndenge okomi kosala ngai, ekomi somo
Nakanisaki yo mobali ya vie na nga
Yango namipesaka boye Gisèle Zida
Eloko esali ngai pasi,
Ndenge okomi kowangana ngai na miso ya bato
Ezali choix na ngai te kolinga mibali ebele
Po naboya kobota mwana na mwana na tata na ye
Soki bolingo esili, lobela ngai nayeba
Soki pe nyongo, lobela ngai nafuta
Soki pe ba mbanda, ngai nameka nzoto
Awa okeyi na yo, eloko nakosenga
Ata obosani ngai, kobosana bana te
Oyebaka, y'otika ngai na bwale
Epayi susi na mokumba ya bana
Eloko nini'ango ngai nasalaki yo e
Soki likambo ebongwaki tobongisa malembe
Oyebi malamu ke naza orpheline
Pasi ya butu na moyi, se na maboko ma yo
Awa osundoli ngai, soki pasi na butu
Soki maladie ya bana ngai nakosuka wapi ?
Ndenge y'okosala, yo okokanisa te
obotama pe na bandeko ya basi
Pasi omonisi ngai, yo okofuta ata ndele
Ata na oyo, okolinga makasi
Akosala yo pe ndenge osali ngai
Mabe tosalaka ekofutama awa o nse
Mokolo ezali yo okolela nga
Mokolo ezali yo okobanza nga
Ata sima ya liwa na nga
Yo okokanisa Zida
Banda okende na yo
Ngai awa na sima, susi elei ngai nzoto
Natikali awa mipanzi ya kotanga
Oluki liwa na ngai
Ngai awa nakeyi koyenga yenga
Malole, ebembe ya soso matanga te
Nani akolela ngai
Okende otikela ngai
Makanisi ekoma nde kofole liwa
Etumba na soucis
Arme nini nakolonga
Awa ko bisengo epesa nga congé
Consolation na ngai bana otikela nga
Fotokopi na yo e
O mon amour nakomi owe étourdi...
Ngai nalingi Yula Bols na motema
Banda otika ngai, vie na ngai
Papa Mundabi ebeba Na molili to ye
Okende otika ngai na pasi Nga nalela
Nabwakisi baninga na ngai nyonso ya motema
Tala ndenge osali ngai
6) DEMI-TOUR
Soki to ko suana, tosuana biso na biso problème eza te
mais na basali ya Nzambe te, tobanga Nzambe
Nabeti demi tour na village natal moto amemaki ngayi awa
A démissionner na boyi kotika motema na nga
Ezanga responsable na ko koma clochard
Na beli malnutrition na absence na yo
Nakomi ko vivre se na ba conseils
Poto-poto mbinzo miliki nde bolingo na yo
Ba traiter nga voyou po nga na zanga l'argent
Nakomi kosenga mbongo na nzela po na ya kobala yo
Na zwa ata mwa valeur
Na zwi forfait na match nga nakomaki avant
Yo moko federation juger match na yo
Transfert ya motema ezali pensée ekomaki avant yo
Kasi o sanctioner nga, na bolingo oh nga Patrick Ekofo
Oh oh mwasi ya vie na nga Mamie
Bolingo ezalaka eloko ya esengo
Pourquoi obele ya ngai ekomi traversée du désert
Na banzaki lokola Magenya na Mamba eko protege aka nga
Eko proteger pe bolingo, tongo etana mikakatano
Butu Nelly Moseyi elanga eyibi mikolo y ambula
Bolingo eyibi nga nzoto Diva Mondeke
Nzoka nde bolingo ekengelamaka na cole
Na ngo nasalaka vraiment manso eh eh eh
Aime Ngaka apesi matoyi na miso congé bango
Ba sentinelle Ya nzoto tango cherie akendaka,
Miso ezalaka ya ko zipama matoyi ekoyoka te
Bolingo epesi Alain Mosikelo au revoir adieu eh eh,
Na ndimi te tongo eko tanela Auguy Masanga ah
Omemi distance ya bomoyi na nga Mampata ah ah
Mayi Bolakisa bolingo ekeyi wapi eh eh
Papa sentinelle olongwe Kapaya ah
Flamme de Blanche neige eh eh
Nakomi low boat chargeur na nga Mamie
Na présence ya Djandji Kolwamba
Miso eboyaka etinda te oh Patrick
Ozalaki no ngungi camarade ya bomoyi
Lelo nakomi ebembe osundoli nzinzi alela nga
Ah Patrick Ekofo oh oh
Ozalaka ko lia ngai na tango ya bisengo
Lelo na tango ya mawa y o kale eh eh
Tala ata na sima Adishi Mongombe Testa Rosa
Miso ata lolemo oyeba te nga na kolela yo oh
Dejeuner na nga ekoma makanisi ya Nene Watalo Coccinelle
Ebongaki te omesana bongo o kende eh
Tovandaki kaka po na amour na nga
Nabetaka fimbo na libende eh Max Tshibuyi eh eh eh
Ami Lengi pourquoi tous mes longs sanglots
N'ont pu rien changer, na benga yo nani Papitsho Nyangse
Nabenga yo nani po na bengaka yo déjà bébé
Chéri amour baby love la chair de ma chair
Mbala boni na lula na linga na lela lelaka yo eh
Sylvie oh maman naboyi masumu totosa bible
Ata oyoki nga na sango ya mabe eh ko silika te
Mon amour mukara me ntima me bibi na lela
Mbala boni na senga ondima ke nga na lela yo eh Sylvie ih
Mokolo Vital Kamerhe akoya wana na longoli
Pile ya bolingo Eric Gwenye, nalunaki yo na motema
Cyrille Kina ah, mbuma ekomeli nango nanu te
Rocky de quatre okeyi, nga na lingi Do Minyengi
Fais-moi bisous, baiser yango ezala ya Judas te oh
Patrick Siama, po ata Jean Louis Okume abombama ata
Na mapapu ya Miami Ignace Jules Cas Grave, aleli lelele
Mon amour BBC, s'il te plait, tu m'as rendu la vie si lourde
Nga na ndimi te, olobaki na ngayi yo boye,
Na kanga se motema Kujo Dola akoya un jour,
Lelo bolingo ekomi ya aller sans retour, Lionel Tshamala
Papy Esalo olala olala olala Gauthier Mascotte Bolingo
Nazeli ya Pile Luyalu na Patrick Makoda, Anicet Bulabanga,
Solola na Bolga Ninja ah
Eh maman, sekisa nga pe nasekisa yo
Kokanga kanda te po eza mabe
7) CONSCIENCE-BELA
Bela Kuse alobi topesa bango valeur na honneur
Po bango nde Balakisa nzela yango moto nionso
Aza kotepatepatepa Papa Wendo Kolosoy
Le monument vivant Rochereau Tabu Ley
Le poète Lutumba Simaro
Pasi ya bolingo ekangi ngayi Bela
Nakomituna soki ya solo olingaka ngaï
Nga namoni bolingo yango oh Ezali ngambo moko
Ah nga na tali likolo na se eh, ya solo namoni faute
Ezali ya nga Moto akokosa jamais bongo na ye mbala nkama
Akokoka te kokosa conscience na ye
Mabe osala nga ezali pe niongo oko futa avec intérêt
Epayi nakendeki baniokoli nga bongo te limbisa nga
Nazali enfant prodigue Mwana muke soki ako lelaka libele
Bakosaka ye na biscuit to na bonbon
Kasi nga mokolo na kolela bolingo oh okokosa nga na nini Bela
Yango na ye epa na yo na ye kosenga repentance
Nasalaki na ndimi ngayi na ndimi eh koboya nga te
Oko komisa nga vagabond
Ozwaki nga mineur osabote nga po na nini eh papa
Lelo omoni nga etiquette ya pamba po tovandi
Ba mbula na libala ah Kobosana te malako tolakanaka
Na miso ya Abbe Leon Katshoko toko boyana te eh.
Awa na bongo na nga kombo na yo Sideji
Ezwi esika na bosani ba kombo nionso eh.
Awa na motema bolingo etondi meke naboyi koyoka
Esala nga sirose Johnny Toyeye na Malko Shako
Soki oboya nga kala, nazali se wayo libala na biso
Moto moko akota te, bilobela ya koyoka na boyi
Otiya na motema a
Oh maman Bela eh, na lela yo eh motema
Etonda Richard Bula Maloba Jonas Mbese
Efundaka amipesa na ngambo asalaka semblant po
Kilanga Bolingo ya Espoir Ami Na echlésias ba cote yaka
Baloba que chacun met sa corde na bible
Balobela Richard Kabambi
Oh Nasuki na Bela, namesana pembeni
Epayi ya Bela Kuse Ko vivre na ko vivre
Seko na ye oh ezali likambo luka pe oyeba tina
Ba changea makila ba tsha nga ya Kufela Bela ah
Bijoux Kishua asuki na ye amesana pembeni
Epayi ya Bela Kuse
Mwana ya madame gentil lokumu ya libota
Ezali likambo Aime Ngaka ayeba tina ba changea makila
Ba tiya nga ya Kufela Bela ah
Oh Mon coeur d'amour, yaka ko arroser nga maman
Elali makela ah honorable Olivier Kamitatu u
Bolingo ekeyi Eguake Omert u nakomi olenga
Colonel Kasongo bolingo Josee Endundo la Noblesse
Amour o promet'aki nga namoni yango te oh
Bijoux Ngwama Eddie Murphy
(Ingele Iphoto, Exaucée na Gladys)
Oh Nasuki na Bela, namesana pembeni
Epayi ya Bela Kusa Ko vivre na ko vivre s
Eko na ye eh ezali likambo luka pe oyeba tina
Ba changé a makila ba tsha nga ya Kufela Bela ah
L'intérêt est plus aveugle que l'amour balandaka yo
Po na mbongo Joel photo Mbetenge, baye bakatisaki
Ngambo po ba zangaki bolingo
Biso bato topola mbula seko seko na yo
Salon Josee Mampuya yebisa Pierrot le blanc
Na mère Annie Ntima
Mbote mbongo eboma mboka,
Victoria na mputu , Guylain Kidumu henry Ndongala
Rigo Makengo Tolandaka yo po na bolingo
Tendresse ekangi ngai miso yango namonaka te
Ba défauts na yo Blaise Mawanda
Yebisa Matou Fédéral atika kolela
Love ezali commandement ya Nzambe l
Akisa biso nzela ya koleka
Po na kolinga Hugo Kitenge Brigitte Mpaka yaya ah
Bijoux Kishua asuki na ye amesana pembeni
Epayi ya Bela Kuse Mwana ya madame gentil lokumu
Ya libota ezali likambo Aime Ngaka ayeba tina
Ba changé a makila ba tiya nga ya Kufela Bela ah
Créer un site gratuit avec e-monsite - Signaler un contenu illicite sur ce site

robotstxt: allowed

filter: keep


text:
Bokono ya Ebola
Bokono ya Ebola (EVD; eyebani lisusu bo fièvre hemoragique ya Ebola na falansé, to na bokuse EHF na lokótá ya lingɛlɛ́sa), tǒ mpé kaka Ebola, ezalí bongo fɛ́fɛlɛ hémoragique viral óyo ezwaka batu mpé londelenge songolo ya ba makaku kolandana na ba vilúsu ya ebola. Bilembo ya bokono bibandaka komonana míngi míngi káti ya mikolo mibale na poso misato sima ya kozwama na vilúsu mpé fɛ́fɛlɛ, mpasi ya kingo, mpasi ya misunyi ya nzoto, na moto mpasi. Ebongo, kosanza, pulúpulú mpé kobeba loposo míngi míngi elandaka na sima, elongo na bokiti ya misala ya foie mpé ba reins. Na eleko oyo batu misusu babandaka kotangisa makila ezala nakati ya nzoto to libanda ya nzoto.[1] Bokono oyo bozalaka na likámá monene ya komema liwa, ebomaka kati ya 25 na 90 % ya batu óyo bazwami na vilúsu nango, na moyenne ya 50 %.[1] Elandanaka míngi míngi na hypotension artérielle kouta na bobungisi mayi na makila ya nzoto, mpé míngi mpeza elandaka sima ya bilembo komonana kati ya mikolo motoba kino zomi na motoba.[2]
Vilúsu epesamaka na nzela ya kosimba ba mayi na makila ya nzoto, neti makila, ya mutu to ya banyama oyo baza infecté.[1] Yango ekoki mpé kosalema na nzela ya kosimba eloko eye ewuti kozala contaminé na ba mayi to makila ya nzoto.[1] Bopalanganisi bua bokono na mopepe kati na ba primate, bakisa mpé batu, naino esembolami te ezala na ba laboratoire to libanda [3] Makidi to miliki ya libele ya mutu sima na libiki naye na Ebola ekoki kokoba kozala na vilúsu kino mua baposo to ba sanza.[1][4][5] Endimami ete ba ngembo nde baza normal bakumbi na mokili, bakoki kobola vilúsu mpé komona mpasi nayango te. Makono masusu neti malaria, cholera, fɛ́fɛlɛ typhoide, méningite mpe ba fiévre hémoragique viral makoki komonana neti Ebola. Basalaka teste ya ba échantillion ya makila mpo na RNA viral, ba anticorps to mpo na vilúsu yango moko mpo na kosɔsɔlɔ diagnostic.[1]
Mpo na kotála épidemie esengelaka kosangisa makasi ya baye basalaka na ba lopitalo, elongo na komipesa ya bayi mboka. Misala kouta na baye basalaka na lopitalo eza ndenge na ndenge kati nayango eza bokundoli na lobango baye bazwami na bokono, koluka ba contact ya baye bakuatanaki na batu oyo baza infecté, kokende na lobango na ba laboratoire, kopesa ba soins eye esengeli na baye baza infecté, mpé kokunda baye bakufi na bokono ndenge esengeli na nzela ya kotumba nzoto to kokunda na lilita.[1][6] Ba échantillion ya mayi to makila ya nzoto mpé nzoto ya batu oyo bakufi na Ebola esengeli kolengela yango na bokebi nionso. Nzela ya yambo mpo na komibatela eza kosukisa kopalangana ya bokono kowuta na banyama oyo baza infecté ezwa batu. Yango ekoki kosalema na bolengeli nyama ya zamba oyo emonani neti eza infecté kaka ntango bilamba ya komibatela nango bilatemi mpé kolamba musunyi yango na bokebi liboso ya kolia yango. Nzela mosusu mpo na komibatela eza kolata bilamba ya komibatela nago mpé kosokola maboko ntago oza pene to owuti kokutana na mutu oyo oza na bokono.[1] Traitement oyo esembolami to mangwele mpo na bokono oyo eza te, atako ba recherche eza kosalema mpo na ba nkisi mususu oyo ekoki kobikisa. Lisungi oyo epesamaka, esalisaka mokoni. Kati nayango eza kozongisa mayi na nzela ya serum oral (komela mayi oyo eza na mua sukali na mungwa) to kopesa ba fluide intraveineux mpé kotraiter bokono ntango bilemebo bimanani.[1]
Bokono oyo emonanaki mbala ya yambo na mobu ya 1976 kolandana na épidemie eye esalemaki ngonga moko na bisika mibale, moko na Nzara, mpe mosusu na Yambuku, mboka oyo ezali pene na Mongala. Ebola eye epesi nkombo na bokono.[7] Epidemie ya ebola esalemaka na kobongolaka bisika ezalí kobimela na ba region tropicale ya Afríka ya se ya Sahara.[1] Kati ya mobu ya 1976 na 2013, Organisation Mondiale ya Santé elobi ete épedemie esalemaki mbala 24 mpe ezwaki batu 1,716.[1][8] Epidemie ya monene koleka ebandaki na mobu ya 2014 mpe ekobaki na mobu ya 2015 na épidemie Afríka ya Wɛ́sita mpé kotungisa ba mboka ya Liberia, Sierra Leone[9][10] na Gine.[11][12] Na ngonga oyo, ebola ebola eza na mboka nionso te, kasi eza na mua bisika na Liberia.[13] Kotala na mokolo ya 6 sanza ya yambo 2016[update], épidemie oyo esilaki kozwa batu 28,638 mpe emamaki liwa ya batu 11,315.[14][14]
Signs and symptoms of Ebola[15]
Life cycles of the Ebolavirus
Two nurses standing near Mayinga N'Seka, a nurse with Ebola virus disease in the Mabalo Lokela 1976 outbreak in Zaire]]. N'Seka died a few days later.
Image colorisée montrant des particules virales Ebola (en vert) bourgeonnant de cellules de rein (en brun) d'un singe vert infecté et envahissant le milieu extracellulaire réalisée par microscopie électronique en transmission en octobre 2014[16].
Virions d'Ebola vus au microscope électronique à balayage
Tála mpé[kokoma | kobɔngisa mosólo]
- ↑ 1,00, 1,01, 1,02, 1,03, 1,04, 1,05, 1,06, 1,07, 1,08, 1,09 et 1,10 "Ebola virus disease Fact sheet No. 103".
- ↑ Ruzek, edited by Sunit K. Singh, Daniel (2014).
- ↑ "2014 Ebola Virus Disease (EVD) outbreak in West Africa".
- ↑ "Preliminary study finds that Ebola virus fragments can persist in the semen of some survivors for at least nine months".
- ↑ "Recommendations for Breastfeeding/Infant Feeding in the Context of Ebola". cdc.gov. 19 September 2014.
- ↑ "Guidance for Safe Handling of Human Remains of Ebola Patients in U. S. Hospitals and Mortuaries".
- ↑ "Ebola virus disease, Fact sheet N°103, Updated September 2014".
- ↑ "Ebola Viral Disease Outbreak — West Africa, 2014".
- ↑ "CDC urges all US residents to avoid nonessential travel to Liberia, Guinea and Sierra Leone because of an unprecedented outbreak of Ebola."
- ↑ "2014 Ebola Outbreak in West Africa".
- ↑ "EBOLA SITUATION REPORT 28 OCTOBER 2015" (PDF).
- ↑ "WHO – Sierra Leone stops transmission of Ebola virus".
- ↑ "WHO announces Ebola milestone as Guinea outbreak ends (Update)".
- ↑ "Ebola Situation Report – 9 December 2015".
- ↑ "Ebola Hemorrhagic Fever Signs and Symptoms". 28 January 2014. Archived from the original on 1 August 2014. https://web.archive.org/web/20140801015854/http://www.cdc.gov/vhf/ebola/symptoms/index.html. Retrieved 2 August 2014.
- ↑ Image publiée sur flickr par le NIAID (en) (octobre 2014)
- ↑ (en) Microscopie électronique en transmission d'un virus Ebola sur le site des Centres pour le contrôle et la prévention des maladies aux États-Unis.


text:
Créé en Juillet 2011, ce forum dédié aux motards et aux motardes de l'Oise ainsi que des départements voisins se veut un point de rencontre pour les amateurs de tourisme à moto.
Il a pour objectif de réunir des passionnés de balades qu'ils soient en quête d'idées ou bien ayant des propositions de sorties, dans notre région mais aussi plus loin, le tout dans la convivialité, la bonne humeur et sans aucun esprit de compétition.
Il est ouvert à tous ceux qui partagent cette même passion, qui recherchent un forum moins généraliste, et qui comme nous, estiment que faire 10 km pour aller se poser à la terrasse d'un café, ce n'est pas vraiment de la balade.
Balade, Moto, Oise,Balade, Moto, Oise, Balade, Moto, Oise, Balade, Moto,
Moto, Moto, Moto, Moto, Moto, Moto, Moto, Moto, Moto, Moto, Moto, Moto, Moto, Moto, Moto, Balade Moto, Oise, Balade, Moto, Oise, Balade, Moto, Oise, Balade, Moto, moto, balade, Moto, Motard, Motards, Motard, Motards, Motard, Motard, Motard, Motard, Motards, Balade, Moto, Oise, Balade, Moto, Oise, Balade, Moto, moto, Balade, Moto, moto, Motards, Balade, Moto,
Moto, Moto, Moto, Moto, Moto, Moto, Moto, Moto, Moto, Moto, Moto, Moto, Moto, Moto, Moto, Balade Moto, Oise, Balade, Moto, Oise, Balade, Moto, Oise, Balade, Moto, Oise,Motards. oise, balade, motard, oise, oise, balade, motard, oise, oise, balade, motard, oise, oise, balade, motard, moto, moto, balade, motard, moto, moto, balade, motard, moto, moto, balade, motard, moto, moto, balade, motard, moto, moto, balade, motard, oise, oise, balade, motard, oise, moto, balade, motard, oise, oise, balade, motard, oise, oise, balade, motard, oise, oise, balade, motard, oise, oise, balade, motard, oise, oise, balade, motard, oise, oise, balade, motard, moto, moto, balade, motard, moto, moto, balade, motard, moto, moto, balade, motard. Sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade, sortie moto balade. balade, sortie, balade, sortie, balade, sortie, balade, sortie,
balade, sortie, balade, sortie, balade, sortie, balade, sortie, balade, sortie, balade, sortie.


text:
Vincent wa Paul
Vincent wa Paul (1581 - 1660) abotami o mboka Pouy, pene na engumba ya Dax, o mabele ma Landes, na ekolo Falansia. Azali mwana wa basato o libota lya ye (bato ba bilanga). Kino mibu zomi na mitano akoli se o libota lyango, akaboli mpasi elongo na bandeko banso. Kasi nsima ena, abandi koyenga yenga, mibu zomi na misato mobimba, akabwani na bandeko na ntina 'te akima bobola. O eleko ena, bonganga-Nzámbe bozalaki nzela ya kokoma moto mpe ya kosalisa libota. Vincent wa Paul akanisaki kobikisa na nzela ena libota lya ye. Yango wana akuli bonganga na mibu zomi na libwa.
Kasi manso maleki lokola Vincent akanisaki te. Ekólo Falansia ezalaki na mikakatano. Batu bazalaki lisusu na makoki te mpe bitumba ezali kovandisa batu na nzala enene. Banganga-Nzámbe mpe bazalaki na mpasi, bakisa mpe myoko mimesano mibe. Yango etindi Vincent abongola makanisi ma yé: aluki kopesa bomoi bwa ye mpo ya babola banso.
O mobu 1617, makambo mabale mamemi ye na mbongwana ena. O sanza ya yambo ya mobu mona, babengi ye akenda kosalisa moto moko alingi awei. Banso bazalaki komona moto ona lokola nsuka ya moto molamu. Kasi yemei ayebisi Vincent 'te soki asikolaka molimo mwa ye na sakramentu ya ntubela te, mbele awei na masumu maluti. Bobola bona bwa molimo bobeti motema mwa Vincent mingi. Se o mobu mona, mokolo moko mwa sanza ya mwambi, na ngonga alingi kobanda losambo la misa, bayeli yé nsango 'te libota lyoko lizali na mpasi, mpe banso ba libota nde bakufi soki bazwi lisalisi te. Vincent wa Paul alendisi bakristu 'te basalisa bango. Aluki mpe kobongisa lisalisi lina. Bobola bona bwa nzoto bobeti mpe motema mwa Vincent wa Paul. Banda ntango ena nde aluki ntango inso o mosala mwa ye kobikisa na molimo mpe na nzoto ya bato, mingi mpenza babola.
_[kokoma | kobɔngisa mosólo]
Ut'o mobu 1617, Vincent wa Paul amipesi na kosalela Nsango Elamu mpe baninga: "Mbala inso bosalaki bongo na moko wa bandeko ba ngai, bosalaki ngai moko" (Mt 25, 40). Vincent wa Paul akosakola nsima ya Kristu: Elimo wa Nzambe akiteli ngai, zambi Mokonzi apakoli ngai mafuta masantu; mpo 'te nasangela babola Nsango Elamu... " (Lc 4, 18). Bomoi bwa ye mobimba amipesi na babola; asalisi mpe bato ba nkita mpo 'te bayeba komipesa o mosala mya babola bango bazali "bankumu mpe bakonzi ba biso".
Bakrístu baike basangani, bamipesi motema mobimba o mosala mwango mpo ya lifuta te, mingi mpenza bamama, baye asangisi o lisanga na nkombo confrerie de la charité (eyebani lelo na nkombo Association Internationale des Charités). Lisanga lina nde liboti, o mobu 1633, lingomba lya ba Filles de la charité, liye Vincent abandisi elongo na Louise de Marillac. Mpe o mobu 1625 akeli lingomba lya basango Lazariste to "Congrégation de la Mission"; bamipesa na babola bipai binso, yambo mpenza o bituka bike; basikola milimo mibungi; basunga Eklezya, bateya o likindo mpe baluka bopeto bwa bango moko.
Vincent wa Paul amipesi na kobongisa bosalisani, akongoli mbongo na biloko mpo ya kosalisa bituka bya Falansia bizalaki na bitumba, aluki mpe ndenge ya kobongisa bomoi bwa banganga-Nzambe na mpe bomoi o ba likindo.
Asangisi makoki manso azwaki, asalisi bato ba mawa, abokoli bana bitike, bawei nzala na bato ba boloko, ba mpaka na bitula ndenge na ndenge, na mpe mabota mazalaki na mpasi. Ekosalisa ye moto, ayebi 'te moto ona azali o kati ya lisanga mpe lisanga lizali na etamboleli ya yango. Yango wana esengeli mpe koluka kobongisa bomoi mpe ezaleli ya masanga ma bato.
Apesi babola lokumu (bazali "bankumu mpe bakonzi ba biso"), asikoli bomoi bwa bango mobimba. Alingi kotala mobola lokola moto mpamba te, kasi lokola moto oyo azali na nkombo. Alingi batu na ndenge ezali komonana. Azwi makasi ma kolakisa na Eklezya mpe na mokili mokumba mwa bango mpo ya libiki lya babola. Na maloba mpe na misala mya ye, abongoli makanisi ma bato mingi mpe bizaleli mingi bya ntango ya ye. Sekele to ndanga ya molende mwa ye mpe ya boyebi kosalisa nde : Elimo ya Yésu Kristu!


text:
Lyrics: MOTEMA YA JOB
A/C Aimé NKANU
Dans l'Album "Parfum"
PAROLE: Comme en hiver Seigneur j’ai très froid, pourtant nous sommes en plein climat
chaud. Rien ne marche. J’ai ne pas peur, je sais que tout ira mieux.
Si vous ne rencontrez pas le diable dans votre chemin, alors vous faites route
ensemble avec lui .
1. - Pesa ngai motema ya Job, ngai mowumbu na yo
Nakoki kofinga kombo na yo te, ata ba pasi eluti ngai
Naza lokola okati ya ebale monene bokati ya masuwa
Eza kotiola moyen na katisa ezali te. Elikia se na yo.
2.- Bo liboso na bungisaki (kufelaki) ebele na mbala moko,
Consolation ya bato, ekokaki te, ata ba mbongo to mpe nini
Baninga na nga nionso bakimaki ngai.
3.- Ndenge nga na komaki ba mokili ba kanisaki mabe
Nami kangeleki na ndako na kima menace ya bato
(matongi) ya bato
4.- Na komaki komituna, Nzambe mpo na nani osalaka boye.
Pasi nionso kaka ngai et pourtant na salelaka yo
(na bangaka yo). Sima ya nionso wana moninga (na nga)
ya motema akeyi yango na sengi na Yesu pesa nga
motema ya Job.
PAROLE: Epayi topesa ba sujets de prière ekoma na ngo masolo na bango na
ba téléphone. Mon rédempteur est vivant, il se lèvera le dernier.
Dans le moment difficile qu’on reconnaît les meilleurs amis.
Encore une fois les solos : 1; 2;3; et 4
Refrain : Yesu, Yesu, Yesu nga muwumbu na yo kotika nga te
Yesu, Yesu, Yesu ga nasengi na yo motema ya Job.
5.- Pasi ya motema na nga moto ayebi te oh,
Nalela ngo na nani
Molimo mosantu consoler nga.
6.- Pinzoli etangi nga na miso,
Choc eleki makasi yaka osunga ngai
7.- Ata ba kofinga, ata ba kotonga, ata ba koyina nga na
Tingama se na yo Yesu eh
8.- Yu yu yu kolela na mpasi nani ayokela na mawa.
Nalela na nani bongo akawusa pota na nga.
Maloba motema na nga emati na yo libondeli na nga
Refrain : Yesu, Yesu, Yesu nga muwumbu na yo ...


text:
Paroles de Feux de l'amour
Feux de l'amour
L'amour es ce aimer où etre aimé?
Bien que l'amour soit le sentiment partager etre aimé n'ai jamais le signe d'un bonheur parfais
Bolingo eza maladie mabé, dokotolo na ngo motema, symptome n'ango souci
kasi kisi ezali sé présence ya moto oyo ozali kolula, lokola nalula masiya yé ndé kisi na nga (jesus christ)
bolingo lokola maladie contagieuse tuna na b'amoureux décus, tuna na ba veuves d'amour surtout tuna ba divorcés
bakopesa yo temoignage na bango okoyoka mawa, okoya nga ngolu, okotikala stupéfait
sé kokamwa kamwa mama, sé koyima yima mama, sé kotuna tina nzambé akela l'amour
yango napona na nga amida ata na pasi tokofanda ata bikiedi tokolia ata thomson tokotonda
yesu kutu mwana ya nzambé babota yé na ndako ya mpata kasi mokili oyo ya tata na yé, likolo na sé ya bango kamwa vé o'makamuisi mama
na kin liboso ya kolinga bakoma kotuna ofanda wapi eh eh ayi biso tofandi na malueka nani akolinga biso eh, mingi baboya bango sé bongo
mosika eleki ba ngungi baleki taxi kutu eboyaka kokoma
basusu liboso ya koloba oui bakoma kotuna otangaka wapi eh ayi biso tobuka bic mua kala nani akolinga biso eh
tika tokosa ata kokosa nga nazali gradué, nga nazali licencié nga nazali ingenieur po balinga nga
basusu liboso ya kolinga moto bakoma kotuna de quel famille es tu ayi biso famille ezanga griffe eh nani akolinga biso eh
nzambe ya mpungu bandela mokili oyo otunaka moko moko soki nani akolinga kobotama lisusu na famille ya pauvre
ngai té ngai obé na famille ya adam bombolé, po bamelaka tea tongo nionso na manteka na saucisson
passé na ngai eleki mabé, yango na effacé ba souvenirs nionso ya mabé na bongo na nga, memoire na nga eyebi kaka kombo ya amida shatur
na yé ndé pelerinage epa na yo petola nga mama, sukola nga mama, salisa nga na bika oh
nalinga mindele pe bayindo, mikuse milayi nalinga mike pe minene kasi chancelier wapi alatisa nga palata ata ya bronze na tolo
soit disant nga sé l'amoureux, ancien de sayo, asala kala, roi de guerre, oyo mosala mpunda mama
yo l'amulu eh eh eh, l'amulu ozali kaina, oponaka muana mokolo to koko té, mondele moyindo to ndundu té, mozui mobola to riche té mama
l'amulu ozali masanga mbila olangwisi nga na vino ya kolangwa, tango wana nzambe ya mpungu eh ata balobi ekomi trop tard otamboli bongo
l'amulu ozali kaina eh oboma mingi eh okotisa mingi na sé ya mabele moyen ya kotanga bakombo na bango nionso ikele ve
nako koka té, nakolala té pona mawa mayi ya miso ekotanga nga, nakolala té
Signaler


text:
Komelá biso
Tozali na esengo ya kosalisa bato oyo basepelaka na Biblia to na mosala na biso na mokili mobimba. Finá esika moko oyo olingi awa na nse mpo na kokutana na Batatoli ya Yehova ya mboka na bino.
Luká dati ya Ekaniseli ya liwa ya Yesu mpo na mbula oyo ezali koya
Luká esika Batatoli ya Yehova bakosala liyangani moko monene
Bengá na telefone to komelá biso na baadrɛsi oyo ezali wana na nse
Philippines
Watch Tower Bible and Tract Society
PO Box 2044
1060 MANILA
PHILIPPINES
+63 2-224-4444
Ngonga ya mosala
Lundi tii Vendredi
8:00 tii 17:00


text:
Komelá biso
Tozali na esengo ya kosalisa bato oyo basepelaka na Biblia to na mosala na biso na mokili mobimba. Finá esika moko oyo olingi awa na nse mpo na kokutana na Batatoli ya Yehova ya mboka na bino.
Luká dati ya Ekaniseli ya liwa ya Yesu mpo na mbula oyo ezali koya
Luká esika Batatoli ya Yehova bakosala liyangani moko monene
Bengá na telefone to komelá biso na baadrɛsi oyo ezali wana na nse
Costa Rica
ASOCIACIÓN DE TESTIGOS DE JEHOVÁ
Apartado 187-3006
40104 BARREAL DE HEREDIA
COSTA RICA
+506 4000-3842
Ngonga ya mosala
Lundi tii Vendredi
8:00 tii 17:00


text:
MAYANGANI YA MINENE
Lisangani ya Mikóló-Bakambi elendisi Batatoli ya Yehova na Russie mpe Ukraine
Bandeko ya Lisangani ya Mikóló-Bakambi basalaki vizite na Russie mpe Ukraine mpo na kolendisa Batatoli ya Yehova oyo bazali konyokwama mpo na yikiyiki ya makambo ya politiki.
KOSALISA BATO
Batatoli ya Yehova bapesi mabɔkɔ mpo na kotya bopɛto na engumba Rostov-sur-le-Don
Engumba Rostov-sur-le-Don, na Russie, etindelaki Batatoli ya Yehova mokanda mpo na kopesa bango matɔndi na ndenge bapesaki mabɔkɔ mpo na kotya bopɛto na engumba na eleko ya prɛnta.


text: Vie eza kaka moko,naza na besoin na retrouver ba masta na ngai ya bomuana pe ya la vie tozala na contact.bango tout quoi;Ya London,sabin Ikondo,Mike balusa,lorent lorenzo,josé bahoto,Christian Engele,Kanda bongo,bana tout ya quatier ngbaka na london,na Paris;Michel ngbandi,Djo bébé Bomolo,Hervé Sumbu na states,Vincent Masimango na Louison Ipoma na paris,Vieux na ngai eugène Lutula na suisse,Antoine Denewade na lausanne,José Retro na Didi ngende na liège,José Mayela na Hollande,Ya godé Mangala na kinshasa,DO Makobo,Pierre Okondo,Famille Nkoy,silvie et petit bébé,ricky na lydia na suisse,Endo le grand chanteur/zaiko,bana ok,Ben nyamabo,Henri do Mongapa et ya Alcapone na kin.,Vincent okito na kin,Ayao na liège,God bazomba,Maman béa la burundaise na protea hotel de brazzaville,Claude potshika,Lola mboyo Jp,Claudine masamba,lina kayeba de salongo,désiré limesso,Zoé bella,sweet ellesse,guy moeller,arthur minga shang,Mambo de panama,philo kimama,chika ndanu na paris,ya marco ndanu na states,papy drama mobutu,Petit na ngai bébé citoyen okito na states,Noél kegbia et maitre toussaint kegbia,Petit junior likonti de protéa hotel bzv.Ba masta ya ba côté ya gemena,ba petit na ngai ba joueurs ya ville de gbadolité,avec le president Patrick Mveleté,Mr henri BOLONGA de l'Udemo,Omer Kande,jacques Mayela,Vieux augustin zokando,Da cécile mère "tshétshé"mère courageuse na kin.... Boleki ébélé ba ndeko,na zoluka bino po ngai pe na tika mboka depuis...a bientôt jul Bozongo merçi


text:
2 JEAN
1 Ngai mpaka, natindi mokanda oyo epai ya mama oyo Nzambe apona mpe epai ya bana na ye, baoyo nalingaka kati na bosolo. Ezali kaka ngai moko te nde nalingaki bino, kasi na baoyo nyonso mpe bayebi bosolo,
2 mpo na bosolo oyo evandi kati na biso mpe oyo ekozala libela elongo na biso.
3 Tika ete ngolu, mawa mpe kimia oyo ewutaka na Nzambe Tata mpe oyo ewutaka na Yesu Kristo, Mwana ya Tata, ezala elongo na biso kati na solo mpe na bolingo.
4 Nazali na esengo mingi penza mpo na komona ete bana na yo bazali kotambola kati na solo ndenge penza Tata atindaki biso.
5 Mpe sik'oyo, mama, nazali kokomela yo mobeko ya sika te, kasi oyo tozali na yango banda na ebandeli. Nasengi ete tolingana moko na moko.
6 Mpe bolingo ezali kosenga boye : totambola kati na kotosa Mibeko na ye. Ndenge boyokaki yango banda na ebandeli, mobeko na ye ezali ete botambola kati na bolingo.
7 Bato mingi ya lokuta, baoyo bandimaka te ete Yesu Kristo ayaki na nzoto, basi'babimi kati na mokili. Moto ya ndenge wana azali moto ya lokuta mpe monguna ya Kristo.
8 Bomibatela bino moko, mpo ete bobungisa te mbuma ya mosala na bino; kasi bokoka kozwa lifuti ya mobimba.
9 Moto nyonso oyo atelemi te kati na mateya ya Kristo, mpe akeyi mosika koleka mateya yango, azali lisanga na Nzambe te. Moto oyo avandi kati na mateya yango, azali lisanga na Tata mpe na Mwana.
10 Soki moto aye epai na bino mpe aye na mateya oyo te, boyamba ye na ndako na bino te mpe bopesa ye mbote te.
11 Moto oyo akopesa ye mbote, akosangana na misala na ye ya mabe oyo asalaka.
12 Nazali na makambo mingi mpo na kokomela bino, kasi nalingi kokoma yango te na papie mpe na mayi ya biki. Kasi nazali na elikya mpo na koya kotala bino mpe kosolola na bino ngai moko, mpo ete esengo na biso ezala ya kokoka.
13 Bana ya ndeko na yo ya mwasi oyo Nzambe apona batindeli yo mbote.
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


text:
ELOBELI TITRE YA EZIPELI | MAKAMBO MITANO YA KOSALA LELO MPO NZOTO EZALA MALAMU
Ndenge ya kosala mpo nzoto ezala malamu
NANI alingaka kobɛla? Na ntembe te, kobɛla ezalaka mabe mpe esɛngaka moto abimisa mbongo. Soki obɛli, okomiyoka mabe, mwaye okende mosala to kelasi ekozala te, mwaye oluka mbongo to obatela libota na yo ekozala mpe te. Kutu, okoki kozala na mposa ete moto mosusu akipe yo mpe ekoki kosɛnga osomba bankisi ya ntalo mingi mpe kolandela lisalisi ya monganga.
Balobaka ete “komibatela na bamaladi ezali malamu koleka kosalisa yango.” Mwaye ya kokima bamaladi mosusu ezalaka te. Ata bongo, ezali na makambo mingi oyo okoki kosala mpo obɛlaka mingi te to mpo omibatelaka na bamaladi. Tótalela makambo 5 oyo okoki kosala mpo na kobongisa sante na yo.
1 ZALÁKÁ PƐTO
Zulunalo Mayo Clinic elobi boye: “Lolenge eleki malamu ya kokima bamaladi mpe koboya kopalanganisa yango” ezali ya kosukolaka mabɔkɔ. Moto akoki kozwa na pɛtɛɛ nyonso gripɛ to miyoyo soki asimbi zolo to miso na mabɔkɔ oyo ezali na mikrobe. Lolenge eleki malamu mpo na komibatela na bamaladi yango ezali ya kosukolaka mabɔkɔ mbala na mbala. Bopɛto ekoki mpe kopekisa ete bamaladi ya makasi epalangana, na ndakisa maladi ya mpema mpe pulupulu oyo mbula nyonso ebomaka bana koleka milio 2 oyo bakokisi naino mbula mitano te. Momeseno ya kosukola mabɔkɔ ekoki kutu kopekisa maladi lokola Ebola epalangana mingi.
Ezali na bantango oyo kosukola mabɔkɔ ezalaka mpenza na ntina mpo na kobatela sante na biso moko mpe ya basusu. Osengeli kosukola mabɔkɔ na yo:
Nsima ya kouta na twalɛti.
Nsima ya kolongola to kolatisa mwana kushɛ to komema ye na twalɛti.
Liboso mpe nsima ya kotya nkisi na mpota.
Liboso mpe nsima ya kozala na moto oyo azali kobɛla.
Liboso ya kolamba, kotyela bato biloko to kolya.
Nsima ya kosala likise, kokosola to kobimisa miyoyo.
Nsima ya kosimba nyama, nyɛi to masuba na yango.
Nsima ya kosimba salite.
Kosukola mabɔkɔ malamumalamu ezali likambo ya kozwa na lisɛki te. Baankɛtɛ emonisi ete bato mingi oyo basalelaka batwalɛti ya bato nyonso basukolaka mabɔkɔ te to basukolaka yango malamu te nsima ya kouta na twalɛti. Osengeli kosukola mabɔkɔ ndenge nini?
Pɔlisá naino mabɔkɔ na mai ya pɛto mpe na nsima pakolá savon.
Niká mabɔkɔ tii fulufulu ekobima, kobosana te konika manzaka, mosapi ya monene, nsima ya mabɔkɔ mpe katikati ya misapi.
Kobá konika mabɔkɔ na boumeli ya basegɔnde 20.
Tyá mabɔkɔ na pɔmpi to moto mosusu asopela yo mai ya pɛto.
Pangwisá mabɔkɔ na elamba to papye ya pɛto.
Kosala bongo ezali mpasi te, ekoki kosala ete bato bázwa bamaladi mosusu te mpe ekoki kobikisa bomoi ya bato.
2 SALELÁKÁ MAI YA PƐTO
Kozwa mai ya pɛto oyo esengeli mpo na libota ezalaka mosala makasi na bikólo mosusu. Kasi, kozwa mai ya pɛto ekoki kokóma mokakatano na bisika mosusu soki esika oyo bato bazwaka mai ya malamu ekɔti mikrobe mpo na mbula makasi, mipɛpɛ, tiyo etɔbɔki to mpo na makambo mosusu. Soki mai euti na esika ya malamu te to babombi yango malamu te, ekoki kopesa bato banyama na libumu, ata mpe kolera, pulupulu ya makasi, typhoïde, hépatite mpe bamaladi mosusu. Komɛla mai ya malamu te ezali moko ya makambo oyo esalaka ete mbula nyonso bato miliare moko na milio nsambo bábɛla pulupulu.
Ezali na makambo mingi oyo okoki kosala mpo obɛlaka mingi te to mpo omibatelaka na bamaladi
Mbala mingi, bato bazwaka kolera ntango bamɛlaka mai to balyaka bilei oyo ekɔti mikrobe oyo euti na nyɛi ya bato oyo bazali na maladi yango. Makambo nini okoki kosala mpo omibatela na bamikrobe yango mpe bamikrobe mosusu oyo ebebisaka mai, ata ntango likama moko euti kosalema?
Luká koyeba soki mai oyo ozali komɛla, konikela mino, kosalela krɛmɛ, kosukola biloko mpe basaani to kolambela euti na esika ya malamu, na ndakisa na izini oyo etyaka bankisi na mai mpo na kopɛtola yango to bakompanyi oyo eyebani oyo etyaka mai na milangi oyo bakangi yango malamu mpenza.
Soki omoni ete mai oyo otokaka ezali malamu te, tɔkisá yango liboso ya kosalela to tyá yango bankisi oyo ebomaka bamikrobe.
Soki olingi kosalela nkisi lokola (chlore) to bankisi mosusu oyo epɛtolaka mai, landá malamumalamu malako na yango.
Salelá filtre ya malamu mpenza soki ezalaka mpe soki okoki kosomba yango.
Soki bankisi ya kopɛtola mai ezali te, salelá javel; tyá matangá mibale na litre moko ya mai, ningisá yango malamu mpe tiká yango bongo na boumeli ya miniti 30 liboso ya kosalela.
Bombáká ntango nyonso mai oyo otye nkisi na eloko oyo ezipami malamu mpo ekɔta lisusu mikrobe te.
Kebá ete eloko nyonso oyo ozali kotokela na yango mai oyo obombaki, na ndakisa kɔpɔ to saani ezala pɛto.
Simbá eloko oyo obombelaki mai na mabɔkɔ oyo ezali pɛto mpe kokɔtisa mabɔkɔ to misapi te na mai ya komɛla.
3 PONÁKÁ BILOKO YA KOLYA
Soki ozali kolya malamu te nzoto ekozala malamu te mpo kolya malamu esɛngaka kolya biloko ndenge na ndenge oyo etongaka nzoto. Osengeli kokeba na mungwa, mafuta mpe sukali oyo ozali kotya na biloko mpe biloko oyo ozali kolya eleka ndelo te. Lyáká mpe bambuma ná bandunda mpe kokangama kaka na bilei moko te. Kotánga makambo oyo bakomi na eloko oyo olingi kosomba, ekosalisa yo opona mampa, masango, loso to makaroni oyo balongoli yango biloko mosusu te mpo yango ezalaka na bavitamini mingi koleka oyo balongoli biloko mosusu. Mpo na kozwa baproteini, lyáká mwa misuni oyo ezalaka na mafuta mingi te mpe bansoso mpe soki likoki ezali, lyáká mbisi mbala mingi na pɔsɔ. Na mikili mosusu, baproteini mingi eutaka na bandunda.
Soki ozali kolya sukali mingi mpe biloko ya mafuta mingi, okoki kokóma monene mingi. Mpo ekómela yo te, mɛláká nde mai na esika ya komɛlaka masanga ya sukali. Nsima ya kolya bilei, lyáká bambuma mingi na esika ya kolya biloko mikemike ya sukali mingi. Kolyaka mingi te biloko lokola ba-boudin, misuni, manteka, bagato, fromaje mpe babisikiti mpo ezalaka na mafuta oyo enyangwaka noki te na nzoto. Na esika ya kosalela mafuta ya ndenge wana mpo na kolambela, salelá nde mafuta oyo ezali mabe te mpo na nzoto.
Kotya mungwa mingi na biloko ekoki komatisa yo tansiɔ na ndenge ya mabe. Soki tansiɔ etungisaka yo, landá malako oyo ezalaka na biloko oyo batɛkaka mpo olyaka mungwa mingi te. Na esika ya kosalela mungwa, salelá nde matiti ya nsolo kitoko mpo okómisa bilei elɛngi.
Mezire ya biloko oyo ozali kolya, ata mpe bilei yango moko ezali na ntina. Na yango, ntango ozali kolya, kokoba kolya te soki osí otondi.
Likama mosusu oyo ezalaka na biloko ya kolya ezali soki bilei yango ebebi. Bilei nyonso ekoki kosala moto mabe soki balambi to babombi yango malamu te. Mbula nyonso, na bato 6 ya Amerika, moko na bango abɛlaka mpo alyaki biloko oyo ebebaki. Bato mingi babikaka noki, kasi bamosusu bakufaka mpo na bilei yango. Okoki kosala nini mpo ekómela yo mpenza te?
Balonaka bandunda mosusu na mabele oyo batyaka nyɛi ya banyama mpo epesa mabele vitamini, yango wana sukoláká ndunda malamumalamu liboso ya kolamba yango.
Liboso ya kolamba, sukoláká mabɔkɔ na mai ya mɔtɔ ná savon, salá mpe bongo mpo na libaya ya kokatela biloko, banzungu, basaani mpe esika oyo ozali kolamba.
Soki olingi ete biloko mosusu ebebisa oyo mosusu te, kotya te biloko yango na esika to na saani oyo batyaki maki ya mobesu, nsoso, mosuni ya nyama to mbisi kozanga ete osukola yango liboso.
Lambá bilei tii ekobɛla malamu mpe tyá nokinoki biloko nyonso oyo ebebaka na frigo soki bokolya yango mbala moko te.
Bwaká biloko oyo ebebaka oyo botye yango na frigo te na boumeli ya ngonga moko to mibale soki molunge ezali makasi (32°C).
4 SALÁKÁ NGALASISI
Ata soki ozali na mbula boni, esengeli kosalaka ngalasisi mbala na mbala mpo nzoto ezala malamu. Lelo oyo bato mingi basalaka mpenza ngalasisi te. Mpo na nini ngalasisi ezali na ntina? Kosalaka ngalasisi ekoki kosalisa yo:
Olalaka malamu.
Osalaka muvema.
Mikuwa mpe misuni ya nzoto ezala makasi.
Kilo ya nzoto na yo etikala kaka bongo to ekóma malamu.
Obɛla te maladi ya makanisi.
Okufa liwa ya mobesu te.
Soki osalaka ngalasisi te, okoki kozwa bamaladi lokola:
Maladi ya motema.
Diabɛti ya lolenge ya mibale.
Maladi ya tansiɔ.
Cholestérol ekoleka mingi na nzoto.
Maladi na bɔɔngɔ.
Lolenge ya ngalasisi oyo ebongi na yo etaleli mbula mpe kolɔngɔnɔ ya nzoto na yo, na yango, ekozala malamu kokutana na monganga liboso ya kobanda ngalasisi nyonso ya sika. Minganga ndenge na ndenge balobi ete bana mpe bilenge basengeli kosalaka ngalasisi mikolo nyonso na boumeli ya miniti 60 kobanda na oyo ya pɛtɛɛ tii na oyo ya makasi. Mikóló basengeli kosalaka ngalasisi oyo ebongi na boumeli ya ngonga mibale na ndambo to miniti 75 ya ngalasisi ya makasi pɔsɔ nyonso.
Poná ngalasisi oyo okosepela na yango. Okoki kobɛta basket, tenisi, bale, kotambola mbangu, kokumba velo, kosala jardin, kokata banzete, kosukola na pisini to na ebale, kolúka bwato, kokima mbangu to kosala ngalasisi mosusu oyo esalaka ete motema mpe pumɔ esala malamu. Ndenge nini okoki koyeba soki ngalasisi moko ezali pɛtɛɛ to makasi? Ngalasisi ya pɛtɛɛ esalaka ete moto abima motoki, kasi oyo ya makasi esalaka ete ezala mpasi asolola ntango azali kosala yango.
5 LALÁKÁ MINGI
Ngonga oyo esengeli kolekisa na mpɔngi etaleli moto na moto. Babebe mingi balalaka ngonga 16 tii 18 na mokolo, bana mike ngonga soki 14 mpe bana oyo bakómi na mbula ya kokɔta kelasi balalaka ngonga soki 11 to 12. Esɛngaka ete bana oyo bazali na mbula ya kokɔta kelasi bálalaka ngonga 10, bilenge mbala mosusu ngonga 9 to 10 mpe mikóló ngonga 7 to 8.
Kolala na boumeli ya bangonga oyo ebongi ezali te likambo ya kosala soki olingi. Bato ya mayele balobi ete kolala mingi ezali na ntina mpo:
Esalaka ete bana mpe bilenge bákola malamu.
Esalisaka moto ayekola makambo ya sika mpe abosana yango te.
Esalaka ete nzoto ebimisa ba-hormone na ndenge esengeli mpo yango esalisaka estoma enika biloko malamu mpe kilo ya nzoto ezala malamu.
Esalaka ete motema ebɛta malamu.
Ebatelaka moto na bamaladi.
Kolala malamu te nde esalaka ete moto akóma monene mingi, abɛla maladi ya makanisi, ya motema, diabɛti mpe asala baaksida minene. Ya solo, yango emonisi biso ntina ya kolalaka mingi.
Boye, osengeli kosala nini soki omoni ete olalaka na ndenge esengeli te?
Laláká mpe lamukáká mikolo nyonso na ngonga moko.
Salá ete shambrɛ na yo ezala na makelele te, ezala molili, osembola nzoto malamu, ezala molunge makasi te mpe malili makasi te.
Ntango ozali na mbeto, kotala televizyo te, kosalela mpe baaparɛyi te.
Bongisá mbeto na yo malamu mpenza.
Kolya bilei ya kilo te, komɛla kafe mpe masanga te liboso okende kolala.
Soki osaleli batoli nyonso oyo kasi ozali kaka kolala malamu te; na ndakisa kolala koleka ndelo na moi to kopema na mpasi ntango olali, ekozala malamu okende epai ya monganga oyo abongi.


text:
Ozali koyeba lisusu?
Otángaki na likebi banimero ya Linɔ́ngi ya Mosɛnzɛli oyo euti kobima? Talá soki okoki koyanola na mituna oyo elandi:
Lisumu ya ndenge nini Yesu azalaki kolobela na toli oyo apesaki na Matai 18:15-17?
Azalaki kolobela makambo oyo bato mibale oyo bazwani likambo bakoki kosilisa bango moko. Kasi lisumu yango ezali monene mpe ekoki kosala ete moto alongolama na lisangá soki basilisi likambo yango te. Na ndakisa, lisumu yango ekoki kozala kokosela moto makambo, to kobuba moto.
Okoki kosala nini mpo ozwa matomba na botángi ya Biblia?
Okoki kosala boye: Tángáká na makanisi malamu, luká mateya oyo okoki kosalela na bomoi na yo; mituná motuna lokola: ‘Ndenge nini nakoki kosalela likambo yango mpo na kosalisa basusu?’; mpe salelá bisaleli oyo tozali na yango mpo na kosala bolukiluki na makambo oyo outi kotánga.
Ezali mabe mokristo ayoka mawa makasi ntango ndeko to moninga na ye akufi, atako tozali na elikya ya lisekwa?
Kozala na elikya ya lisekwa elongolaka te mawa makasi oyo mokristo akoki koyoka soki ndeko to moninga na ye akufi. Abrahama ayokaki mawa makasi ntango mwasi na ye Sara akufaki. (Ebandeli 23:2) Nsima ya mikolo, mawa ekitaka mokemoke.
Moto oyo azali na etyelo ya mai ya mokanda ya sɛkrɛtɛrɛ mpe mibali motoba oyo basimbi bibundeli, oyo Ezekiele mokapo 9 elobeli, bazali elilingi ya banani?
Bazali elilingi ya mampinga ya likoló oyo ebebisaki Yerusaleme, mpe oyo ekobebisa mokili oyo mabe na Armagedone. Na kokokisama na yango na mikolo na biso, moto oyo azali na etyelo ya mai ya mokanda ya sɛkrɛtɛrɛ azali elilingi ya Yesu Kristo, oyo akotya bato oyo bakobika elembo.
Biblia ebatelamaki na makama nini?
Biblia ezali tii lelo (1) atako ekomamaki na biloko oyo ebebaka, na ndakisa papirisi mpe mposo ya nyama; (2) atako bakonzi mingi ya politiki mpe ya mangomba batɛmɛlaki yango mpe balukaki kobebisa yango; mpe (3) atako bato balukaki kobakisa makambo mosusu na nsango na yango.
Makambo nini mokristo akoki kosala mpo na kokómisa bomoi na ye pɛpɛlɛ?
Komá biloko oyo osengeli mpenza na yango, mpe kobebisa mbongo te na biloko oyo ozali mpenza na mposa na yango te. Katá mbongo boni okobimisa mpo na eloko mokomoko. Tɛká, kabá, to bwaká biloko oyo osalelaka lisusu te, mpe soki odefi mbongo, futá nyongo yango nokinoki. Kitisá ntango oyo olekisaka na mosala ya mosuni, mpe bongisá programɛ na yo mpo osakolaka mingi.
Eloko nini Biblia elobi ete ezali na motuya mingi koleka wolo to palata?
Yobo 28:12, 15 emonisi ete bwanya oyo euti na Nzambe eleki wolo to palata. Ntango ozali koluka yango, salá makasi ozala na komikitisa mpe na kondima makasi.
Ezali malamu ndeko mobali azala na mandefu lelo oyo?
Na mimeseno ya bamboka mosusu, mandefu oyo bakati malamu ekoki kondimama mpe bato bamonaka yango mabe te, mpe ekoki te kopekisa bato báyoka nsango ya Bokonzi. Atako bongo, bandeko mosusu bakoki kozwa ekateli ya kozala na mandefu te. (1 Bakorinti 8:9) Na bamboka mosusu, bato mingi bazalaka na mandefu te mpe bato basepelaka te komona bateyi ya Liloba ya Nzambe bazali na mandefu.
Mpo na nini tokoki kondima ete lisolo ya Davidi ná Goliate oyo ezali na Biblia ezali solo?
Ndenge mikanda ya lelo emonisi yango, Goliate alekaki moto oyo aleki molai na mokili na santimɛtrɛ 15. Davidi azalaki moto ya solo mpenza, na kotalela mikanda ya kala oyo elobeli ndako ya Davidi mpe makambo oyo Yesu alobaki. Makambo mikemike oyo emonisi bisika oyo makambo yango esalemaki eyokani na lisolo yango.
Bokeseni nini ezali kati boyebi, mayele, mpe bwanya?
Moto oyo azali na boyebi akangaka makambo mingi na motó na ye. Moto oyo azali na mayele akoki komona ndenge oyo likambo moko eyokani na mosusu. Kasi moto oyo azali na bwanya azali na likoki ya kosangisa boyebi ná mayele mpe kosalela yango na ndenge oyo ebongi.


text:
MOKANDA YA LIKITA BOMOI MPE MOSALA Sanza ya Janvier 2016
Ndenge ya kobanda lisolo
Mwa makanisi mpo na kokabola bazulunalo Linɔ́ngi ya Mosɛnzɛli mpe mwa buku Nsango malamu oyo euti na Nzambe! Landá makanisi oyo bapesi awa mpo obanda lisolo na maloba na yo moko.
MAKAMBO YA MOTUYA NA LILOBA YA NZAMBE
Losambo ya solo esɛngaka mosala makasi
Moná na makinisi ekateli makasi oyo mokonzi Hizikiya azalaki na yango mpo na kozongisa losambo ya solo. Salelá bililingi, karte mpe badati ya makambo esalemaki na 2 Ntango 29-30 mpo esalisa yo.
OMIPESA NA MOSALA YA KOSAKOLA
Ndenge ya koyekola na moto na mwa buku Nsango malamu
Makambo mitano ya pɛtɛɛ mpo na kotambwisa malamu boyekoli ya Biblia na lisalisi ya mwa buku Nsango malamu oyo euti na Nzambe!
BOMOI YA BAKRISTO
Mokumba na biso ya kotonga mpe kobatela bisika na biso ya losambo
Ndenge nini tokoki kozala na molende mpe komonisa bolingo mpo na mosala mosantu na bisika na biso ya losambo?
MAKAMBO YA MOTUYA NA LILOBA YA NZAMBE
Yehova asepelaka na ezaleli ya kobongola mpenza motema
Kobongola motema ya solosolo oyo Manase amonisaki ebimisaki mpenza matomba. Kokanisá boyangeli na ye liboso akangama ná nsima ya kobima na bolɔkɔ na Babilone. (2 Ntango 33-
MAKAMBO YA MOTUYA NA LILOBA YA NZAMBE
Yehova akokisaka bilaka na ye
Badati ya makambo oyo Ezera 1-
MAKAMBO YA MOTUYA NA LILOBA YA NZAMBE
Yehova alingaka baoyo basalelaka ye na bolingo na bango moko
Ezera ná bato oyo basalaki mobembo elongo na ye basengelaki kozala na kondima makasi, molende mpo na losambo ya solo, mpe mpiko. Talá bililingi mpe bakarte mpo omona mobembo na bango.
BOMOI YA BAKRISTO
Tókolisa makoki na biso ya kosakola
—Kobongisa nzela mpo na kozongela moto
Makambo misato ya kosala mpo na kozongela malamu moto oyo asepelaki na solo ya Biblia.


text:
Mokapo 8
Lehi amoni limoni lyoko lya nzete ya bomoi—Lehi alei mbuma ya yango mpe alingi libota lya ye lisala boye lokola—Amoni lingenda lya ebende, nzela yoko eke mpe ya nkaka, londende la molili loye lozipi bato—Salia, Nefi, mpe Sami balei mbuma, kasi Lamani mpe Lemuele baboyi. Penepene na 600–592 Yambo ya Klisto.
1 Mpe esalemaki ete tosangisaka elongo ndenge inso ya nkona ya lolenge na lolenge, mboto ya lolenge na lolenge lokola, mpe lisusu nkona ya mbuma ya lolenge na lolenge.
2 Mpe esalemaki ete ntango efandaki tata wa ngai o esobe, alobaki epai ya biso, kolobaka: Tala, naloti ndoto yoko; to, o elobeli esusu, namoni limoni lyoko.
3 Mpe tala, na ntina ya likambo liye namonoki, nazali na ntina ya kosepela na Nkolo na ntina ya Nefi mpe ya Sami lokola; mpo nazali na ntina ya kobanza ete bango, mpe lisusu mingi ya nkona ya bango bakobikisama.
4 Kasi tala, Lamani mpe Lemuele, nazali kobanga mpenza na ntina ya bino; mpo tala, nakanisaki namonoki o ndoto ya ngai, esobe ya molili mpe mawa.
5 Mpe esalemaki ete namonoki moto moko, mpe alataki monkoto mwa mpembe; mpe ayaki, mpe atelemaki liboso lya ngai.
6 Mpe esalemaki ete alobaki epai ya ngai, mpe atindaki ngai nalanda ye.
7 Mpe esalemaki ete lokola elandaki ngai ye, namimonoki ete nazalaki o eliki yoko ya molili mpe mawa.
8 Mpe esilaka biso kokende mobembo o ntaka ya ngonga mingi o molili, nabandaki kosambela epai ya Nkolo ete ayoka ngolu likolo lya ngai, engebene na ebele ya ngolu ya boboto ya ye.
9 Mpe esalemaki ete esilisaka ngai kosambela epai ya Nkolo, namonoki zamba yoko enene mpe ya etando.
10 Mpe esalemaki ete namonoki nzete yoko, ya yango mbuma esengelama mpo ya kopesa moto esengo.
11 Mpe esalemaki ete nakendeki, mpe naliaki mbuma ya yango; mpe namonoki ete ezalaki sukali mingi, likolo lya inso iye namekaka naino yambo. Iyo, mpe namonoki ete mbuma ya yango ezalaki mpembe, koleka mpembe inso iye naino namono.
12 Mpe lokola eliaki ngai mbuma ya yango, etondisaki bozo bwa ngai na esengo enene mpenza; yango wana, nabandaki kozala na mposa ete libota lya ngai lisengela kolia yango lokola, mpo nayebaki ete ezalaki kopesa mposa koleka mbuma inso isusu.
13 Mpe lokola ebwakaki ngai miso mya ngai zingazinga, ete mbele nakoka komono libota lya ngai lokola, namonoki ebale ya mai ezalaki kokima mbangu mpembeni; mpe ezalaki penepene na nzete eye ya yango mbuma nazalaki kolia.
14 Mpe natalaki mpo namono wapi ewutaki; mpe namonoki moto mwa yango mwa mosika; mpe o moto mwa yango, namonoki mama wa bino Salia, mpe Sami mpe Nefi; mpe batelemeki lokola soko bayebaki te wapi bakokende.
15 Mpe esalemaki ete napepaki epai ya bango; mpe nalobaki lisusu epai ya bango na mongongo mokasi ete baya epai ya ngai, mpe balia mbuma, eye esengelama likolo lya mbuma inso isusu.
16 Mpe esalemaki ete bayaki epai ya ngai mpe baliaki mbuma yango lokola.
17 Mpe esalemaki ete nazalaki na mposa ete Lamani mpe Lemuele baya mpe balia mbuma yango lokola; yango wana, nabwakaki miso mya ngai ona moto mwa ebale, mbele nakoka komono bango.
18 Mpe esalemaki ete namonoki bango, kasi balingaki te koya epai ya ngai mpe kolia mbuma yango.
19 Mpe namonoki lingenda lya ebende, mpe ebendanaki na bolai bwa libongo lya ebale, mpe ekambaki o nzete, mpembeni ya yango natelemeki.
20 Mpe namonoki lisusu nzela yoko eke mpe ya nkaka, eye eyaki mpembeni penepene na lingenda lya ebende, kutu kina o nzete mpembeni ya yango natelemeki; mpe ekambaki lokola mpembeni ya moto mwa liziba, epai ya elanga enene mpe ya etando, lokola soko ezalaki mokili moko.
21 Mpe namonoki mangomba maike ma bato, mingi ya bango bazalaki kokende mbangu o boso ete bakoka kozwa nzela eye ekambaki epai ya nzete mpembeni ya yango natelemeki.
22 Mpe esalemaki ete babelemeki, mpe bayingelaki o nzela eye ekambaki o nzete.
23 Mpe esalemaki ete londende la molili lomataki; iyo, kutu londende loko lonene mpenza la molili, mpo ete baye bayingelaki o nzela babungaki nzela ya bango, ete bayengayengaki mosika mpe babungaki.
24 Mpe esalemaki ete namonoki basusu bazalaki kokende mbangu o boso, mpe babelemeki mpe bakangaki nsonge ya lingenda lya ebende; mpe bakendeki mbangu o boso o katikati ya londende la molili, kokangemaka o lingenda lya ebende, kutu kina babelemeki mpe baliaki mbuma ya nzete.
25 Mpe esilisaka bango kolia mbuma ya nzete, babwakaki miso mya bango zingazinga lokola soko bazalaki koyoka nsoni.
26 Mpe ngai lisusu nabwakaki miso mya ngai bipai na bipai zingazinga, mpe namonoki, o ngambo esusu ya ebale ya mai, ndako yoko enene mpe ya etando; mpe etelemeki lokola ezalaki o mopepe, likolo mpenza lya mabele.
27 Mpe etondaki na bato, mibange mpe bilenge lokola, babali mpe basi lokola; mpe lolenge la molato mwa bango lozalaki malonga mpenza; mpe bazalaki na ezalela ya kosekaka mpe kolakisaka misapi mya bango ona baye bakomaki mpe bazalaki kolia mbuma.
28 Mpe esilisaka bango komeka mbuma ya nzete bayokaki nsoni, na ntina ya baye bazalaki koseka bango; mpe bakweiaki o kati ya nzela epekisama mpe babungaki.
29 Mpe sikawa ngai, Nefi, nalobi te maloba manso ma tata wa ngai.
30 Kasi, mpo nazala mokuse o bokomi, tala, amonoki ebele esusu kokendeke mbangu o boso; mpe bayaki mpe bakangaki nsonge ya lingenda lya ebende; mpe bakendeki mbangu o boso, o nzela ya bango, ntango inso kokangaka ngbi lingenda lya ebende, kina babelemeki, mpe bakweiyaki, mpe baliaki mbuma ya nzete.
31 Mpe amonoki lisusu ebele esusu kolukaka nzela ya bango ona ndako ena enene mpe ya etando.
32 Mpe esalemaki ete mingi bazindaki o mozindo mwa liziba; mpe mingi balimwaki mosika o miso mya ye, koyengayengaka o nzela ya ndenge isusu.
33 Mpe ebele mpenza bazalaki baye bakotaki o kati ya ndako ena ya lolenge losusu. Mpe esilisaki bango kokota o kati ya ndako ena, balakisaki misapi mya litio na ngai mpe baye bazalaki kolia mbuma lokola; kasi tokebaki na bango te.
34 Eye ezali maloba ma tata wa ngai: Mpo mingi bakebaki na bango, bakweiyaki.
35 Mpe Lamani mpe Lemuele baliaki mbuma te, elobaki tata wa ngai.
36 Mpe esalemaki ete esilisaka tata wa ngai koloba maloba manso ma ndoto to limoni lya ye, mango mazalaki mingi, alobaki epai ya biso ete, na ntina ya makambo maye amonoki o limoni, abangaki mpenza mpo ya Lamani mpe Lemuele; iyo, abangaki mbele babwakama mosika o miso mya Nkolo.
37 Mpe alendisaki bango nde na motema mwa tata wa bolingo, ete bayokemela epai ya maloba ma ye, ete mbele Nkolo alinga kozala na ngolu epai ya bango, mpe kobwaka bango mosika te; iyo, tata wa ngai ateyaki epai ya bango.
38 Mpe esilisaka ye kosakola epai ya bango, mpe kobikula epai ya bango makambo mingi, atindaki bango babatela mitindo mya Nkolo; mpe asilisaki kolobaka epai ya bango.


text:
BLOG FERMÉ !!!!!
Rendez vous sur
http://www.musique-243.skyrock.com
http://www.musique-243.skyrock.com
http://www.musique-243.skyrock.com
http://www.musique-243.skyrock.com
http://www.musique-243.skyrock.com
Design by kotisabimissa
Jouer Musique - 243 Bill Clinton ft Ferre Gola - Love moi (2011)
Abonne-toi à mon blog ! (1 abonné)
Retour au blog de kotisabimissa
lil-jostar-243, Posté le jeudi 26 mars 2009 16:46
i la sor just psk koffi a finga yé mutu ya libomo "ntamba"
lil-jostar-243, Posté le jeudi 26 mars 2009 16:46
c 1 bezé
lil-jostar-243, Posté le jeudi 26 mars 2009 16:46
mdr
dejanot de bundes, Posté le dimanche 11 janvier 2009 16:35
wazekwa yo nde.
BlacksilverOfficiel, Posté le samedi 03 janvier 2009 14:17
OKOK LE RAPPEUR OFFICIEL DE LA DIASPORA "BLACKSI(ex-animateur des maillons Forts Ya Mokonzi Molakissi)"street Album dans les bacs courant 2009
BO KOTI NA BLOG PONA KOMONA AFFAIR YANGO
Blacksilverofficiel.sky..........
NTABA MANDEFU , Posté le samedi 03 janvier 2009 12:45
JOE KAS SOKI TOTUNI MADILU TO PEPE KALLE MABE.....SIKOYO YEBISA NGA NZEMBO NINI YA WAZEKWA TOKOKI PENZA KOBENGA " TUBE " ???
YOUSSOU NDOUR TOKANGA BA NZEMBO NETI " SEVEN SECONDS " EKENDA SANGO MONDE MOBIMBA...ELEKA NABA MTV.....PEUT-ETRE TANGO WANA YO NANU OBOTAMA TE ( C NORMAL OZA MWANA , TU ES UN PETIT ENFANT).
WAZEKWA PLUS DE 9 ANS DE CARRIERE MUSICALE TOKANGA ATA NZEMBO MOKO TE. !! MUNOKO MAKASI KAKA NABA GENERIQUE OYO BA ATALAKU BA MONELI PASI !!.....ATA YO MOKO VRAIMENT, GENERIK ATALAKU AMONELI PASI....YO LEADER OZO YOKA ATA SONI TE YAKO TUTELA GENERIK YA BATU TOLO ?? BIMISA TUBE OYO BISO BA OYO TOKO KANGA !! TALA 9 ANS MOBIMBA ATA NZEMBO MOKO OYO TOYEBELI YO !!
ESPECE DE FAUX MUSICIEN !.....YEBISA NGA NANU...WAZEKWA ASALAKA VOIX NINI ?? TENOR ? 2 IE ??
BAZE, Posté le vendredi 02 janvier 2009 22:03
MEILLEUR CHANSON QUE DEMANDE LE PEUPLE MEILLEUR GENERIQUE MOTO YA LIBOMA ALIAKA NA FULU LA CHEVRE KITOKO PE ELENGI EZOTEKAMA NA NDENGE YA MUKE TE SOLO MABE BALINGAKA YANGO TE KOYEBANA EZALI KONDIMAMATE BISO BA DIASPORA NALELA CONGO NA BISO MABE NZEMBO ELEKI QUE DEMANDE LE PEUPLE EZALI TE BO NDIMELANGA YASOLO
MOLO, Posté le vendredi 02 janvier 2009 18:07
MEILLEUR CHANSON QUE DEMANDE LE PEUPLE MEILLEUR GENERIQUE MOTO YA LIBOMA ALIAKA NA FULU
Joe Kas, Posté le vendredi 02 janvier 2009 17:14
AH ah ahahah! Mawa trop ba Yaya. Na moni batu ebele baza na reflexion ya muke na ba conclusion moko bizarre. Bino boza na poto'ango vraiment raisonnement ya marque oyo. Biso awa tozo tala ba programme neti ya france, to ya Hollande be star academie, to nouvelle star voire meme x-factor, mais ba jeune wana es-ce que baza ba musiciens???? to ba artistes??? NON. soki to tali vie na bango misusu baza ba barman, ba serveurs(es), ba infirmiers(eres) meme ba macons etc... Du jour au lendemain ba komi ba stars artistes musiciens. Donc ou est le probleme. Boza na makanisi ya bana mike. Ah ah ah ah. C'est vraie que talent e jouaka, mais eza surtout determination na yo soki olingi eloko ozo sala. Monstre comme les autres ont le droit de faire ce qu'ils aiment faire. Soki azalaki ndenge bozo loba, alingaki ko koma na niveau ya lelo te, alingaki ko disparaitre de lui-meme neti baTata, ba Debaba to ba Bozi ou encore ba Defao malgre bokanga ba nzembo na bango. Monstre aza na batu na ye yango, AZA pe AKO ZALAKA. Ko kanga nzemba ya moto nde eza confirmation ya ki musiciens na ye??Youssou n'dour aza mega star africaine bo yebi nzembo na ye? to
Bokende ko lamusa Madilu to Pepe Kalle voire Luambo ou meme Dindo Yogo bongo to yoka bango. soki te, vous parler dans le vide comme d'habitude. Bo zeli ba kufa bongo bo tuna bango question soki ba yebi Monstre ou soki ba kanga nzembo na ye ata moko??Bo tuna bango pe soki ba yebi Dakumuda, to ba jeune ya lelo ba Fally, ferre, Kabose, to Celeo .... Quelle bassesse!!!! PENSEES ERRONNEES!!!!Pas d'analyses, pas de discernement. C'est vraiment malheureux. Boye pe bo tie ba commentaires na blog ya batu, chance to yebi bino te , ko banga eh. Soni ya marque oyo, chance pe tozo koma na lingala sinon, ko kamua eh.
SOYEZ DES ADULTES ENCORE UNE FOIS. Montrez que le Congolais evoluent en pensee et non en stupidite.
Donner des commentaires reflechis, to matisa niveau. C'EST TROP BAS!!!!!!
hi hi tolobaki nini bomoni, Posté le vendredi 02 janvier 2009 09:36
POUR 2008
l'association des producteurs parisiens on voté ceci pour cette année qui vient de s'écouler :
Révélation de l'année 2008: Cindy le coeur
meilleur artiste masculin de l'année 2008: kabosé
meilleur artiste féminin de l'année 2008:Esther Akawa
meilleur groupe de gospel : Royaume Eternel
meilleur chanson de l'année 2008: Ikia
meilleur chanson de gospel de l'année 2008: Tout doit changer
meilleur album de l'année 2008: koffi olomidé
meilleur générique de l'anné 2008: Temps Présent
meilleur bassiste de l'année 2008:Michel Bass
meilleur soliste de l'année 2008: Olivier Tshimanga exéco Flam kapaya
meilleur producteur de musique l'année 2008: Diego music
meilleur producteur de gospel de l'année 2008: Sardonyx music
meilleur producteur de théâtre de l'année 2008: Titi Kalu
meilleur groupe théâtrale de l'année 2008: Kin Malebo
meilleur comédien de l'année 2008: Tatu Kalombo
meilleur journaliste de l'année 2008: Yves Kambala exéco avec Marc Tabu
meilleur magazine de l'année 2008: Héritage magazine
meilleur filmage, montage vidéo de l'année 2008: Bomb Factory studio
meilleur vente de l'année 2008:koffi olomidé avec 98% et temps présent avec 90%
Voilà pour cette année 2008, pour les autres à l'année prochaine!
nb: ce vote a été effectuer par l'association des producteurs parisiens, conte tenu des ventes ,
ceci ne dévalorise en rien les artistes ou autres personne n'ont citer.
JOS DIENA, Posté le vendredi 02 janvier 2009 07:18
soki nayebaka koyemba pona nini wazekwa aleka na tv pona kolela lela depart nanga ?
atinda batu pona ko menacer nga na Honos Kapanga, ba machette ba nini...ba nini....
wazekwa aza musicien te, nga mutu naza mieux placer pona koyebisa bino, puiske nasala 9 ans pembeni naye !
wazekwa aza DANSEUR SPORTIF !! C PAS UN MUSICIEN !
banda natuni bino, entre wazekwa na sandralina ba beaute, nani aleki moninga nako yemba ??
Adolph Dominguez deja aleki wazekwa na chant.
sikoyo sandralina na wazekwa competition eza makasi !
FIASCO POUR WAZEKWA, Posté le vendredi 02 janvier 2009 06:21
wazekwa mais c'est koi cette poubelle que tu as sortie en pleine fin d'annee ????
t'as pas trouve mieux a nous offrir ???
heureusement que j'ai deja vu cette saleté musicale....ca me permet d'économisé mon argent que d'aller acheté cette pourriture artistique de La Chevre de Mr Séguin !
il ne faut pas encourager la bétise. c'est vraiment du gaspillage. Je ne peux pas acheter cet album ! Ca ne mérite meme pas 10 euros.
KIKWIT, Posté le vendredi 02 janvier 2009 06:03
NANI AYEBISI BINO KE BISO NA KIKWIT TOZA BA FAN YA ANTOINE MISISA ( WABA NKOVIA ) ?????
BONI BOZO KOMISA NGA FAN YA KOFFI NA MAKASI BOYE ??
NGA NAZO LOBELA OBE MWANA NABISO WAZEKWA OYO YA SPORTIF
BISO ETANT KE BA NOKO YA WAZEKWA, TOBOYI MWANA NABISO AYOKISA MBOKA MOBIMBA SONI, YANGO NASENGI NA BANA MATETE BOKANGA NTABA MANDEFU NA SINGA, BOMEMA YE MBANGU AWA NA KIKWIT PO AZO YOKISA MUSIQUE CONGOLAISE SONI ! JAMAIS ABETA OLYMPIA....! BATACLAN YA PAMBA RIEN !! ZENITH KUTU KOLOBA TE...EBONGO BERCY...WANA TI RETOUR YA JESUS , JAMAIS WAZEKWA AKO BETA NA BERCY !
MUYAKA MOKO AFINGISA BAYAKA NIONSO....LELO MWANA KIKWIT MOKO ( WAZEKWA) AZO FINGISA KIKWIT MOBIMBA LIKOLO YABA AVENTURE NAYE !! AZA SANS TALENT, AWUTI KOBIMISA GENERIK YA MABE !!
9 ANS MOBIMBA NA MUSIQUE AZA TJRS INCAPABLE YAKO BIMISA TUBE !!!
dolinfrissonmasengi, Posté le jeudi 01 janvier 2009 14:18
BONJOUR JE M APELLE DOLIN FRISSON MASENGI CHANTEUR, DANSEUR, AUTEUR, COMPOSITEUR ET ACTUELLEMENT JE PREPARE MON MAXI SINGLE INTITULE "CAS PAR CAS" QUI COMPORTERA 5TITRES ET 5CLIPS . POUR ECOUTER DES EXTRAITS DE CETTE ALBUM ECOUTE SUR MON BLOG MUSIC WWW.DOLINFRISSONMASENGI.SKYROCK.COM ALORS SI TU VEUX DECOUVRIR UN JEUNE GARCON PLEINS DE TALENTS FAIS UN TOUR TU NE SERA PAS DECU. MERCI D'AVANCE ET QUE LE SEIGNEUR TE BENISSE. ET BONNE ANNEE
BOGUS, Posté le jeudi 01 janvier 2009 13:57
KIKWIT LA CHEVRE TOZO BINA YANGO KITOKO PE ELENGI OKOCHANGER BISO TE NDENGE OLINGAKA NKUNDA ANTOINE KOFFI NDENGE PE BISO TOLINGA MONSRE NKUNDA ANTOINE KOFFI ESILI NAYE EMBARGO TOTAL AMOUR DU ZAIRE ALEX GABRIEL TOZA SIMA NA BINO BOZA BA DIASPORA YA SOLO KOFFI AMEKAKA BA CONGOLAIS BILIAKI YE EKOKO NGAI NAVANDAKA NA LONDRE TOZOKOSE MOBILISER TOKOYA PARIS
jos, Posté le jeudi 01 janvier 2009 09:51
meme ba journaliste oyo baza neutre bazo confirner echec total ya la Chevre de Mr Seguin et la mort musicale de Wazekwa !
kaka ndenge peuple mobimba eyebi ke Pepe Kalle akenda, atikala jamais koyeba Wazekwa comme nduliste.
tiiiii Maduli akeyi, atikala jamais kokanga ata nzembo moko ya Wazekwa !
nga JOS DIENA, nayemba na Wazekwa, je peux vs confirmer ke Wazekwa aza musicien te..aza naye SPORTIF...botala ndenge abinaka....ye musala kaka kobina ...nako bina ! soki ekomi tango yako yemba, Wazekwa azalaka lisusu a l'aise te !! nayebi te soki bosala constat wana !
mais yo chanteur mobimba ata tube...ata nzembo moko oyo tokanga !! finalement oza chanteur ya motindo nini ??
awa bakoma ko comparer WAZEKWA na SANDRALINA BA BEAUTE oyo azalaka danseuse na bcbg nani aleki na chant ??
tjr, Posté le mercredi 31 décembre 2008 14:18
wazekwa ata yo moko vraiment 9 ans ebele boye ata tube??? ata nzembo moko oyo tokanga ??
finalement oyo musicien ya marque nini ?
KIKWIT, Posté le mercredi 31 décembre 2008 13:11
BISO NA KIKWIT TOYEBI WAZEKWA COMME SPORTIF NDENGE MOKO NABA EDINGWE....BA NINI...
WAZEKWA AZO YOKISA MUSIQUE CONGOLAISE SONI, ABETA ATA SALLE MYTHIQUE MOKO TE....OLYMPIA, TO ZENITH KAKA KOYOKA NA SANGO !
NZEMBO ATA MOKO TOKANGA....
TI PEPE KALE AKUFA, ATIKALA JAMAIS KOYEBA WAZEKWA ETANT KE MUSICIEN !
TI MADILU AKUFA, ATIKALA KOKANGA ATA NZEMBO MOKO YA WAZEKWA TE.
PLUS DE 9 ANS DE CARRIERE MUSICALE...ATA TUBE MOKO....ATA NZEMBO MOKO OYO PUBLIQUE EKANGI !! ZERO SUR 20 !
NASENGI NA BANA MATETE, BO KANGELA NGA NTABA MANDEFU WANA NA SINGA....BOMEMA YE AWA NA KIKWIT...PO MUYAKA MOKO AFINGISA BAYAKA NIONSO...MWANA KIKWIT MOKO AZO FINGISA KIKWIT MOBIMBA !
WAZEKWA AZO YOKISA BATU YA KIKWIT SONI.....BANA MATETE..BOSALA NOKI, BOKANGA NTABA MANDEFU WANA NA SINGA !....AZA MUSICIEN TE....YE AZA SPORTIF !! PLACE NAYE EZALI NA STUIDO TE..MAIS PLACE NAYE EZALI NA RING
KIKWIT, Posté le mercredi 31 décembre 2008 13:10
BISO NA KIKWIT TOYEBI WAZEKWA COMME SPORTIF NDENGE MOKO NABA EDINGWE....BA NINI...
WAZEKWA AZO YOKISA MUSIQUE CONGOLAISE SONI, ABETA ATA SALLE MYTHIQUE MOKO TE....OLYMPIA, TO ZENITH KAKA KOYOKA NA SANGO !
NZEMBO ATA MOKO TOKANGA....
TI PEPE KALE AKUFA, ATIKALA JAMAIS KOYEBA WAZEKWA ETANT KE MUSICIEN !
TI MADILU AKUFA, ATIKALA KOKANGA ATA NZEMBO MOKO YA WAZEKWA TE.
PLUS DE 9 ANS DE CARRIERE MUSICALE...ATA TUBE MOKO....ATA NZEMBO MOKO OYO PUBLIQUE EKANGI !! ZERO SUR 20 !
NASENGI NA BANA MATETE, BO KANGELA NGA NTABA MANDEFU WANA NA SINGA....BOMEMA YE AWA NA KIKWIT...PO MUYAKA MOKO AFINGISA BAYAKA NIONSO...MWANA KIKWIT MOKO AZO FINGISA KIKWIT MOBIMBA !
WAZEKWA AZO YOKISA BATU YA KIKWIT SONI.....BANA MATETE..BOSALA NOKI, BOKANGA NTABA MANDEFU WANA NA SINGA !....AZA MUSICIEN TE....YE AZA SPORTIF !! PLACE NAYE EZALI NA STUIDO TE..MAIS PLACE NAYE EZALI NA RING
JOSE, Posté le mercredi 31 décembre 2008 07:52
JOS DIENA NASEKIYO EBONGI NAZUA WAZEKWA KEYO OZOSEKISA NGAI YO MUTU OZA NA TIMBRE YA NGELEKA NATUNI SOKI PE OZALI NA FANS BAKOKI KO DEFENDRE YO ZOBA YA MUSICIEN OKOTI EPAYI KOFFI OYEMBI KUTUTE OZOYOKA SONI TE PETIT GUELOR ALEKI YO MOSIKA KENDE KOKOTA NA ORCHESTRE YABA YUDA DA CONGO OBONGI KUNA MONSTRE ZALI NABA FANS KOLEKAYO KEBA YO TATA MONSTRE ALEKI YE MUSIKA BA NKADIA JOS OLIER OKANISA VIE NAYO EKOMI KOBINA OZOMONATE SOKI OLONGUAKI PO OKIMI BA LICHA NGAI NAZALAKI NA NGAI KOLINGA YO TE OSALI BIEN OKENDA YOMOKO


text:
MOKAPO 73
Mosamaria ya mtema malamu
ESENGELI KOSALA NINI MPO NA KOZWA BOMOI YA SEKO?
MOSAMARIA YA MOTEMA MALAMU
Yesu azali naino pene na Yerusaleme mpe Bayuda ebele bayei epai na ye. Basusu balingi ateya bango, kasi basusu balingi komeka ye. Moko na bango, oyo ayebi Mibeko malamumalamu, atuni ye: “Moteyi, nasala nini mpo nazwa libula ya bomoi ya seko?”—Luka 10:25.
Yesu asosoli ete moto yango azali kotuna motuna wana te kaka mpo na koyeba. Mbala mosusu azali komeka Yesu mpo na kotinda ye apesa eyano oyo ekopesa Bayuda nkanda. Yesu ayebi ete moto yango akangami kaka na likanisi moko. Yango wana, apesi eyano moko ya bwanya oyo ekotinda moto yango abimisa oyo azali kokanisa.
Yesu atuni ye: “Bakomá nini na Mibeko? Otángaka nini?” Lokola moto yango ayekolá Mibeko ya Nzambe, apesi eyano oyo euti na mibeko yango. Azongeli maloba oyo ezali na Kolimbola Mibeko 6:5 mpe Balevi 19:18, alobi: “‘Osengeli kolinga Yehova Nzambe na yo na motema na yo mobimba mpe na molimo na yo mobimba mpe na makasi na yo nyonso mpe na makanisi na yo nyonso,’ mpe, ‘mozalani na yo lokola yo moko.’” (Luka 10:26, 27) Yango ezali mpenza eyano?
Yesu ayebisi moto wana: “Oyanoli malamu; ‘kobá kosala bongo mpe okozwa bomoi.’” Kasi yango ekati nde lisolo? Moto yango azali na mposa ya eyano ya mokuse ndenge wana te; alingi “komimonisa moyengebene,” komindimisa ete likanisi na ye ezali malamu mpe komonisa ete ndenge oyo ye asalelaka basusu makambo ezali malamu. Yango wana, atuni: “Nani mpenza azali mozalani na ngai?” (Luka 10:28, 29) Motuna wana oyo ezali komonana lokola pɛtɛɛ, ezali na makambo ebele. Ndenge nini?
Bayuda bakanisaka ete “mozalani” ezali kaka moto oyo atosaka mimeseno ya Bayuda, mpe ekoki komonana lokola ete Balevi 19:18 eyokani na likanisi wana. Kutu, Bayuda bazalaki koloba ete “epekisami” kozala moninga ya moto oyo azali Moyuda te. (Misala 10:28) Na yango, ezala moto wana, ntango mosusu ná bayekoli mosusu ya Yesu mpe bazalaki komitalela bayengebene soki basaleli bandeko na bango Bayuda makambo na boboto. Kasi bakoki te kosalela moto oyo azali Moyuda te makambo na boboto, mpo ye azali “mozalani” te.
Ndenge nini Yesu akosembola likanisi wana kozanga ete azokisa moto wana mpe Bayuda mosusu? Mpo na kosala yango, abɛti lisolo moko: “Moto moko autaki na Yerusaleme azali kokita na Yeriko mpe akutanaki na miyibi, babɔtɔlaki ye biloko nyonso, babɛtibɛti ye, bakei batiki ye pene na liwa.” Yesu abakisi: “Nzokande nganga-nzambe moko azalaki kokita na nzela yango kaka boye, mpe ntango amonaki ye, alekaki na ngámbo mosusu. Ndenge moko mpe, ntango Molevi moko akitaki na esika yango mpe amonaki ye, ye mpe alekaki na ngámbo mosusu. Kasi Mosamaria moko azalaki koleka na nzela yango akómaki pene na ye mpe, ntango amonaki ye, ayokaki mawa.”—Luka 10:30-33.
Na ntembe te, moto oyo Yesu abɛtɛli lisolo wana ayebi ete banganga-nzambe mpe Balevi mingi oyo basalaka na tempelo bafandaka na Yeriko. Soki bauti na tempelo, basengeli kotambola kilomɛtrɛ soki 23 na nzela moko. Nzela yango ekoki kozala na likama, mpo okoki kokutana na miyibi. Soki nganga-nzambe mpe Molevi bakuti ndeko na bango Moyuda na mpasi, basengeli kosalisa ye, boye te? Kasi, na lisolo oyo, Yesu amonisi ete basali yango te. Moto oyo asali yango azalaki nde Mosamaria, moto ya ekólo oyo Bayuda batyolaka.—Yoane 8:48.
Ndenge nini Mosamaria asalisaki Moyuda wana oyo azokaki? Yesu alobi lisusu: “Apusanaki pene na ye, akangi bampota na ye mpe asopeli yango mafuta ná vinyo. Na nsima, amatisaki ye na nyama na ye mpe amemaki ye na ndako oyo bapaya bazalaki kolala mpe asalisaki ye. Mpe na mokolo oyo elandaki abimisaki denari mibale, apesaki yango mobateli ya ndako oyo bapaya bazalaki kolala, mpe alobaki ete: ‘Salisá ye, mpe nyonso oyo okobimisa likoló ya oyo, nakozongisela yo yango ntango nakozonga awa.’”—Luka 10:34, 35.
Nsima ya kobɛta lisolo wana, Yesu, Moteyi Monene, atuni moto wana motuna oyo ezali kotinda na kokanisa: “Nani na kati na bango misato amonisi ete azali mozalani ya moto oyo akutanaki na miyibi?” Ntango mosusu moto yango ayoki nsɔni koyanola ete “Mosamaria,” yango wana alobi: “Oyo amoniselaki ye motema mawa.” Na nsima, Yesu abimisi liteya ya polele na lisolo yango, alendisi ye: “Kende mpe yo moko salá se bongo.”—Luka 10:36, 37.
Yango ezali mayele ya malamu ya koteya! Soki Yesu asukaka kaka na koyebisa moto yango ete ata bato oyo bazali Bayuda te bazali bazalani na ye, moto yango mpe Bayuda mosusu balingaki nde kondima yango? Mbala mosusu balingaki kondima te. Kasi, ndenge abɛti lisolo wana ya pɛtɛɛ mpe asaleli makambo mikemike oyo bayoki na ye bakoki koyeba, eyano na motuna, “Nani mpenza azali mozalani na ngai?” ekómi polele. Moto oyo amonisi ete azali mozalani ya solosolo to moto ya motema malamu ezali oyo amonisi bolingo mpe boboto oyo Makomami esɛngi biso tómonisa.


text:
Yekolá epai ya basaleli ya sembo ya Yehova
“Eloko nini Yehova azali kosɛnga yo, soki bobele komonisa bosembo, kolinga boboto mpe kotambola na bopɔlɔ elongo na Nzambe na yo?”
NZEMBO: 63, 43
1, 2. Ndenge nini Davidi amonisaki ete azali sembo epai ya Nzambe? (Talá elilingi ya ebandeli.)
SAULO ná basoda na ye 3 000 bazalaki koluka Davidi na esobe ya Yuda mpo na koboma ye. Kasi mokolo moko na butu, Davidi ná bato na ye bamonaki esika oyo Saulo ná basoda na ye batyaki kaa na bango. Bakutaki bango nyonso balali, yango wana Davidi ná Abishai bakatisaki basoda malɛmbɛ mpe bakómaki esika Saulo azalaki. Abishai ayebisaki Davidi na mongongo ya nse: “Tiká ngai nabaka ye na mabele kaka mbala moko na likɔnga, nakosala yango mbala mibale te.” Kasi Davidi alingaki te kotika ye aboma Saulo. Alobaki na Abishai: “Koboma ye te, mpo nani asembolá lobɔkɔ na ye likoló ya moto oyo Yehova atye mafuta kozanga ete azwa likambo?” Na nsima, Davidi alobaki: “Na kotalela likanisi ya Yehova, nakoki kokanisa ata moke te ete nasembolela moto oyo Yehova atye mafuta lobɔkɔ na ngai!”
2 Davidi ayebaki oyo asengelaki kosala mpo na kozala sembo epai ya Yehova. Ayebaki ete asengeli komemya Saulo, mpe akanisaki ata moke te kosala ye mabe. Mpo na nini? Mpamba te Nzambe aponaki Saulo mpo azala mokonzi ya Yisraele. Lelo oyo, kaka ndenge ezalaki na ntango ya kala, Yehova alingi ete basaleli na ye nyonso bázala sembo epai na ye mpe bátosa bato oyo ye apesi bokonzi.
3. Ndenge nini Abishai azalaki sembo epai ya Davidi?
3 Abishai azalaki komemya Davidi mpo ayebaki ete Nzambe aponaki Davidi azala mokonzi. Kasi nsima ya kokóma mokonzi, Davidi asalaki masumu minene. Asangisaki nzoto na mwasi ya Uriya, na nsima ayebisaki Yoabe abomisa Uriya na etumba. (2 Samwele 11:2-4, 14, 15; 1 Ntango 2:16) Yoabe azalaki ndeko ya Abishai, yango wana ekoki kozala ete Abishai ayokaki likambo oyo Davidi asalaki; atako bongo akobaki komemya ye. Longola yango, Abishai azalaki mokonzi ya basoda mpe akokaki kosalela bokonzi na ye mpo na komikómisa mokonzi; kasi asalaki yango te. Asalelaki nde Davidi mpe abatelaki ye mpo banguna básala ye mabe te.
4. (a) Ndenge nini Davidi azali ndakisa na likambo etali kozala sembo epai ya Nzambe? (b) Bandakisa nini mosusu tokotalela?
4 Davidi azalaki sembo epai ya Yehova bomoi na ye mobimba. Ntango azalaki elenge, abomaki engambe Goliate oyo azalaki kofinga Yehova mpe Bayisraele. (1 Samwele 17:23, 26, 48-51) Ntango Davidi azalaki mokonzi, Natane, mosakoli ya Yehova, asengelaki kosembola ye mpo na masumu oyo asalaki. Na mbala moko andimaki ete asalaki lisumu mpe abongolaki motema. (2 Samwele 12:1-5, 13) Na nsima, ntango Davidi akómaki mobange, apesaki ebele ya biloko ya motuya oyo esalisaki mpo na kotonga tempelo ya Yehova. (1 Ntango 29:1-5) Ezali polele ete atako Davidi asalaki masumu minene na bomoi na ye, atikaki soki moke te kozala sembo epai ya Nzambe. (Nzembo 51:4, 10; 86:2) Na lisolo oyo, tokolobela ndakisa ya Davidi mpe bato mosusu ya ntango wana, mpe tokomona ndenge oyo tokoki kozala sembo epai ya Yehova koleka epai ya bato mosusu nyonso. Tokolobela mpe bizaleli mosusu oyo ekosalisa biso tósala bongo.
OKOZALA SEMBO EPAI YA YEHOVA?
5. Liteya nini tozwi na libunga ya Abishai?
5 Ntango Abishai alingaki koboma Saulo, azalaki koluka ete azala sembo epai ya Davidi. Kasi, lokola Davidi ayebaki ete ekozala malamu te kosala “moto oyo Yehova atye mafuta” mabe, atikaki te Abishai aboma mokonzi. (1 Samwele 26:8-11) Yango eteyi biso likambo moko ya ntina mingi: Soki esɛngi ete tópona soki tokozala sembo epai ya nani, tosengeli kokanisa mitinda ya Biblia oyo ekoki kosalisa biso na likambo yango.
Kozala sembo epai ya Yehova ezali na ntina mingi koleka kozala sembo epai ya moto mosusu nyonso
6. Atako ezali mabe te kozala sembo epai ya baninga na biso to bato ya libota na biso, mpo na nini tosengeli kokeba?
6 Ezali mabe te kozala sembo epai ya bato oyo tolingaka, na ndakisa baninga na biso to bato ya libota na biso. Kasi lokola tozali bato ya kozanga kokoka, tokoki komikosa. (Yirimia 17:9) Yango wana, soki moto moko oyo tolingaka azali kosala likambo moko ya mabe mpe atiki solo, tosengeli kobosana te ete kozala sembo epai ya Yehova ezali na ntina mingi koleka kozala sembo epai ya moto mosusu nyonso.
7. Ndenge nini ndeko mwasi moko atikalaki sembo epai ya Nzambe ntango akutanaki na likambo ya mpasi?
7 Soki moto moko na libota na bino abimisamaki na lisangá, okoki komonisa ete ozali sembo epai ya Yehova. Na ndakisa, mokolo moko, mama ya ndeko Anne, oyo abimisamá na lisangá abengaki Anne na telefone mpo na koyebisa ye ete azali na mposa aya kotala ye. [1] (Talá maloba na nse ya lokasa.) Mama ya Anne alobaki ete azalaki na esengo ata moke te mpo bato ya libota na ye bazalaki lisusu kolobisa ye te. Koyoka bongo esalaki ndeko Anne mpasi na motema, mpe azongisaki ete akoyanola ye na nzela ya mokanda. Liboso ya kokoma mokanda yango, ndeko Anne amanyolaki na mitinda mosusu ya Biblia. (1 Bakorinti 5:11; 2 Yoane 9-11) Na nsima, na kati ya mokanda, alimbwelaki mama na ye na boboto ete ye moto akataki boyokani na libota ntango asalaki lisumu mpe aboyaki kobongola motema. Ndeko Anne ayebisaki mama na ye ete lolenge kaka moko oyo akoki kozongela esengo na ye ezali soki azongeli Yehova.
8. Bizaleli nini ekosalisa biso tózala sembo epai ya Nzambe?
8 Basaleli ya sembo ya Nzambe na ntango ya Davidi bazalaki mpe na komikitisa, na boboto, mpe na mpiko. Tótalela ndenge oyo bizaleli wana ekoki kosalisa biso tózala sembo epai ya Yehova.
TOSENGELI KOZALA NA KOMIKITISA
9. Mpo na nini Abinere alukaki koboma Davidi?
9 Yonatane mwana ya Saulo, mpe Abinere mokonzi ya basoda ya Yisraele, bamonaki ntango Davidi ayaki na motó ya Goliate epai ya Saulo. Yonatane akómaki moninga ya Davidi mpe atikalaki sembo epai na ye. (1 Samwele 17:57–18:3) Kasi Abinere atikalaki sembo epai ya Davidi te. Kutu, na nsima asalisaki Saulo, oyo azalaki koluka koboma Davidi. (1 Samwele 26:1-5; Nzembo 54:3) Ezala Yonatane to Abinere bayebaki ete Nzambe alingaki ete Davidi azala mokonzi ya mibale ya Yisraele. Kasi nsima ya liwa ya Saulo, Abinere apesaki Davidi mabɔkɔ te. Alukaki nde kokómisa Ishi-boshete, mwana ya Saulo, mokonzi. Na nsima, ekoki kozala ete Abinere alingaki ete ye moko akóma mokonzi, mpe mbala mosusu ezali mpo na yango nde asangisaki nzoto na moko ya basi ya Mokonzi Saulo. (2 Samwele 2:8-10; 3:6-11) Mpo na nini ndenge oyo Yonatane azalaki kotalela Davidi ekesanaki na ndenge oyo Abinere azalaki kotalela ye? Ezali mpo Yonatane azalaki sembo epai ya Yehova mpe azalaki na komikitisa, kasi Abinere te.
10. Mpo na nini Abisalome azalaki sembo epai ya Nzambe te?
10 Abisalome, mwana ya Mokonzi Davidi, azalaki sembo epai ya Nzambe te, mpo azalaki na komikitisa te. Azalaki na mposa ya kozala mokonzi, yango wana azwaki “likalo moko, ná bampunda mpe azwaki bato ntuku mitano (50) bápotaka mbangu liboso na ye.” (2 Samwele 15:1) Andimisaki mpe Bayisraele mingi mpo bázala sembo epai na ye. Alukaki kutu koboma tata na ye, atako ayebaki ete Yehova akómisaki Davidi mokonzi ya Yisraele.
11. Mateya nini tokoki kozwa na lisolo ya Abinere, ya Abisalome, mpe ya Baruke?
11 Soki moto azali na komikitisa te mpe alingi ete akóma na bokonzi mingi, ezali mpasi atikala sembo epai ya Nzambe. Ezali solo ete tolingaka Yehova, mpe tolingi te koluka matomba na biso moko mpe kozala mitema mabe lokola Abinere ná Abisalome. Kasi tosengeli kokeba ete tókóma te kolinga mbongo mingi to kolinga kaka mosala moko ya lokumu mingi. Yango ekoki kobebisa boyokani na biso na Yehova. Na ntango moko boye, Baruke, sɛkrɛtɛrɛ ya Yirimia, akómaki na mposa ya biloko oyo azalaki na yango te mpe azalaki lisusu te na esengo ya kosalela Nzambe. Na nsima, Yehova alobaki na Baruke: “Talá! Oyo natongá nazali kobuka yango, mpe oyo naloná nazali kopikola yango, ɛɛ, mokili mobimba. Kasi yo ozali kokoba koluka makambo minene mpo na yo. Kokoba koluka yango te.” (Yirimia 45:4, 5) Baruke ayokelaki Yehova. Biso mpe tolingi koyokela Yehova, mpo etikali moke aboma mokili oyo mabe.
Soki osɛngi ndeko akende koluka lisalisi epai ya bankulutu, okomonisela ye boboto mpe okozala sembo epai ya Yehova
12. Monisá ndenge oyo tokoki te kozala sembo epai ya Nzambe soki tozali koluka matomba na biso moko.
12 Daniel, ndeko moko ya Mexique, asengelaki kopona epai ya nani akozala sembo. Alingaki kobala mwana mwasi moko oyo azalaki kosambela Yehova te. Ndeko Daniel alobi: “Nakobaki kokomela ye mikanda ata nsima ya kokɔta na eteyelo ya babongisi-nzela.” Kasi na nsima, asosolaki ete azalaki kaka koluka matomba na ye moko. Azalaki sembo epai ya Yehova te, mpe esengelaki azala na komikitisa. Na yango, ayebisaki nkulutu moko ya makoki likambo ya mwana mwasi yango. Ndeko Daniel alimboli: “Nkulutu yango asalisaki ngai namona ete soki nazali sembo epai ya Nzambe, nasengeli kotika kokomela mwana mwasi yango mikanda. Nsima ya kobondela mingi mpe na mai ya miso, nasalaki yango. Eumelaki te, esengo na ngai na mosala ya kosakola ebakisamaki.” Sikoyo, ndeko Daniel azali na mwasi oyo alingaka Yehova, mpe ye moko azali mokɛngɛli ya zongazonga.
KOZALA SEMBO EPAI YA NZAMBE ESALISAKA BISO TÓZALA NA BOBOTO
13. Ntango Davidi asalaki lisumu, ndenge nini Natane atikalaki sembo epai ya Nzambe mpe epai ya Davidi?
13 Soki tozali sembo epai ya Yehova, tokoki mpe kozala sembo epai ya basusu mpe kosalisa bango na lolenge oyo eleki malamu. Mosakoli Natane atikalaki sembo epai ya Yehova, azalaki mpe sembo epai ya Davidi. Ntango Davidi azwaki mwasi ya bato mpe abomisaki mobali na ye, Yehova atindaki Natane mpo apesa Davidi toli. Natane azalaki na mpiko mpe atosaki Yehova. Kasi, azalaki mpe na bwanya mpe alobaki na Davidi na boboto. Azalaki na mposa ya kosalisa Davidi amona ete masumu na ye ezalaki minene. Yango wana, abɛtelaki ye lisolo ya mozwi moko oyo ayibaki mwana mpate kaka moko ya mobola moko. Ntango Davidi ayokaki yango, asilikaki makasi mpo na likambo oyo mozwi wana asalaki. Na nsima, Natane alobaki na ye: “Moto yango nde yo!” Davidi asosolaki ete asaleli Yehova lisumu.
14. Ndenge nini okoki kozala sembo epai ya Yehova mpe epai ya baninga to bandeko ya libota?
14 Yo mpe okoki kozala sembo libosoliboso epai ya Yehova na nsima epai ya bato mosusu soki ozali na boboto. Na ndakisa, okoki kozala na bilembeteli ete ndeko moko asali lisumu ya monene. Okoki kozala na mposa ete otikala sembo epai na ye, mingimingi soki azali moninga na yo ya motema to moto ya libota na yo. Kasi, oyebi mpe ete kozala sembo epai ya Yehova ezali na ntina mingi koleka. Na yango, lokola Natane, tosá Yehova kasi zalá na boboto epai ya ndeko na yo. Yebisá ye ete asengeli kosɛnga bankulutu básalisa ye mpe asengeli kosala yango na lombangu. Soki asali yango te, yo osengeli koyebisa bankulutu likambo yango. Soki osali bongo, okotikala sembo epai ya Yehova. Okomonisa mpe ete ozala na boboto epai ya ndeko na yo mpo bankulutu bakoki kosalisa ye azala lisusu na boyokani malamu elongo na Yehova. Bakosembola ye na kimya mpe na boboto.
TOSENGELI NA MPIKO MPO TÓZALA SEMBO EPAI YA NZAMBE
15, 16. Mpo na nini Hushai asengelaki na mpiko mpo na kozala sembo epai ya Nzambe?
15 Hushai azalaki moko ya baninga ya sembo ya Mokonzi Davidi. Ntango bato balingaki kokómisa Abisalome mokonzi, Hushai asengelaki na mpiko mpo na kotikala sembo epai ya Davidi mpe epai ya Nzambe. Ayebaki ete Abisalome ayaki na Yerusaleme na basoda na ye mpe ete Davidi akimaki. (2 Samwele 15:13; 16:15) Kasi Hushai asalaki nini? Asundolaki nde Davidi mpe apesaki Abisalome mabɔkɔ? Te. Atako Davidi akómaki mobange mpe bato mingi balingaki koboma ye, Hushai atikalaki sembo epai na ye mpo Yehova atyaki Davidi mokonzi. Yango wana, Hushai akendaki na Ngomba ya Olive mpo na kokutana na Davidi.
16 Davidi asɛngaki Hushai azonga na Yerusaleme mpe amimonisa lokola moninga ya Abisalome mpo andimisa Abisalome ayoka toli na ye na esika ya koyoka toli ya Ahitofele. Hushai azalaki na mpiko mpe atyaki bomoi na ye na likama mpo na kotosa Davidi mpe kotikala sembo epai ya Yehova. Davidi abondelaki Yehova asalisa Hushai mpe esalemaki bongo. Abisalome ayokelaki Hushai na esika ya koyokela Ahitofele.
17. Mpo na nini tosengeli na mpiko mpo na kozala sembo?
17 Tosengeli na mpiko mpo na kotikala sembo epai ya Yehova mpe kotosa ye na esika ya kosala oyo bato ya libota na biso, baninga na biso ya mosala, to bakonzi ya Leta balingi tósala. Na ndakisa, ndeko Taro oyo afandaka na Japon, banda ntango azalaki mwana moke, asalaki nyonso oyo ekoki mpo na kosepelisa baboti na ye. Azalaki kotosa bango mpe azalaki sembo epai na bango, kaka te mpo asengelaki kosala yango, kasi mpo azalaki kolinga bango. Kasi ntango abandaki koyekola elongo na Batatoli ya Yehova, baboti na ye balingaki kopekisa ye. Yango epesaki ye mawa, mpe ezalaki mpasi mingi mpo ayebisa bango ete azwi ekateli ya koyangana na makita. Ndeko Taro alobi boye: “Bazalaki na nkanda makasi, yango wana esalaki bambula mingi, bazalaki kolinga te naya kotala bango na ndako. Nabondelaki mpo nazala na mpiko ya kokangama na ekateli na ngai. Lelo oyo bakitisá mitema, mpe nakoki kokende kotala bango mbala na mbala.”
18. Boyekoli oyo esalisi yo na nini?
18 Lokola Davidi, Yonatane, Natane, mpe Hushai, tokoki kozala na esengo ya koyeba ete tozali sembo epai ya Yehova. Tolingi soki moke te kozala lokola Abinere mpe Abisalome, oyo bazalaki sembo te. Ezali solo ete tozali bato ya kozanga kokoka mpe tosalaka mabunga. Kasi, tiká tómonisa Yehova ete kozala sembo epai na ye ezali likambo oyo eleki ntina na bomoi na biso.
^ [1] (paragrafe 7) Bankombo mosusu ezali ya bango te.


text:
“Omonaki malamu kosala bongo”
“Obombeli bato ya bwanya mpe bato ya mayele makambo oyo malamumalamu, mpe omonisi yango bana mike.”—LUKA 10:21.
1. Mpo na nini Yesu “atondaki na esengo mpe na elimo santu”? (Talá elilingi ya ebandeli.)
MEKÁ komona na makanisi ntango Yesu “atondaki na esengo mpe na elimo santu.” Ekoki kozala ete esengo makasi mpenza ezalaki komonana na elongi mpe miso na ye. Kasi mpo na nini? Autaki kotinda bayekoli na ye 70 mpo na kosakola nsango malamu ya Bokonzi ya Nzambe. Lokola banguna ya makasi ya nsango malamu bazalaki, Yesu azalaki na mposa makasi ya koyeba ndenge bayekoli na ye bakokokisa mokumba na bango. Na kati ya banguna yango, tokoki kotánga Bakomeli mpe Bafarisai, bato oyo batángaki mingi mpe bazalaki na mayele mingi. Balingaki bato bátalela Yesu kaka lokola mosali ya mabaya ya mpamba mpe bátalela bayekoli na ye lokola “bato batángá kelasi mingi te mpe bato mpamba.” (Misala 4:13; Marko 6:3) Atako bongo, ntango bayekoli bautaki na mosala na bango, batondaki na esengo. Basakolaki atako botɛmɛli ezalaki, ezala ya bademo. Nini esalisaki bango bábatela esengo mpe mpiko?—Tángá Luka 10:1, 17-21.
Basaleli ya Yehova babongisi lolenge na bango ya koteya na ndenge bakómisi yango pɛtɛɛ mpe polele
2. (a) Na ndenge nini bayekoli ya Yesu bazalaki lokola bana mike? (b) Nini esalisaki bayekoli ya Yesu básosola mateya mozindo ya Biblia?
2 Yesu ayebisaki Yehova boye: “Nazali kosanzola yo liboso ya bato nyonso, Tata, Nkolo ya likoló mpe ya mabele, mpo obombeli bato ya bwanya ná bato ya mayele makambo oyo kasi omonisi yango bana mike. Ya solo, ee Tata, mpo omonaki malamu kosala bongo.” (Matai 11:25, 26) Mpo na nini Yesu abengaki bayekoli na ye bana mike? Mpamba te, na kokesana na bakomeli mpe Bafarisai oyo batángaki mingi mpe bazalaki kokanisa ete bazali na bwanya, bayekoli ya Yesu bazalaki kolinga koteyama lokola bana. Bayekolaki ndenge ya kozala bato ya komikitisa, kasi te bato ya lolendo. (Matai 18:1-4) Lokola bazalaki bato ya komikitisa, Yehova asalelaki elimo santu na ye mpo na kosalisa bango básosola mateya mozindo ya Biblia. Kasi, bakonzi ya mangomba ya Bayuda batikaki ete Satana mpe lolendo na bango ekoba kokanga bango miso.
3. Tokolobela nini na lisolo oyo?
3 Tókamwa te ete Yesu atondaki mpenza na esengo! Azalaki na esengo komona ndenge Yehova asalaki ete bato ya komikitisa báyeba mateya mozindo ya Biblia atako bátánga mingi te. Nzambe asepelaka na lolenge wana ya koteya, mpe abongwaná te. Nini emonisi ete andimaka lolenge wana ya koteya? Na lisolo oyo, tokomona ndenge Yehova azali kosala ete bato ya komikitisa lelo báyeba mateya mozindo ya Biblia.
NDIMBOLA YA MATEYA MOZINDO EPAI YA MOTO NYONSO
4. Na makambo nini Linɔ́ngi ya Mosɛnzɛli na elobeli ya pɛtɛɛ ezali mpenza likabo?
4 Na bambula oyo euti koleka, ebongiseli ya Nzambe elobeli mingi ntina ya koteya na lolenge ya pɛtɛɛ mpe polele mpenza. Tólobela makambo misato. Ya liboso, tozali na Linɔ́ngi ya Mosɛnzɛli * na elobeli ya pɛtɛɛ. (Talá maloba na nse ya lokasa.) Ezali likabo oyo esalisi bato mingi, ata mpe baoyo bazalaki na mokakatano ya kotánga to koloba Lingelesi to Lifalanse. Mabota mingi emonisi ete Linɔ́ngi yango esalisi mpenza bana na bango mpo báyeba malamu Linɔ́ngi ya Mosɛnzɛli. Bato mingi bakomi mikanda ya botɔndi. Ndeko mwasi moko alobaki ete azalaki kobanga kopesa biyano na boyekoli ya Linɔ́ngi ya Mosɛnzɛli. Kasi sikoyo ezali lisusu bongo te! Nsima ya kosalela Linɔ́ngi yango, akomaki boye: “Nakómi kopesa biyano mbala ebele, mpe kobanga esilá! Natɔndi mpenza Yehova mpe bino.”
5. Kobongisa lisusu Biblia—Libongoli ya Mokili ya Sika ebimisi matomba nini?
5 Ya mibale, tozali na Biblia—Libongoli ya Mokili ya Sika, oyo ebimaki na Lingelesi na likita ya nsuka ya mobu, oyo esalemaki mwa 5/10/2013. * (Talá maloba na nse ya lokasa.) Bavɛrsɛ mingi sikoyo ezali na maloba mingi te, kasi ndimbola na yango ebongwani te mpe ezali pɛtɛɛ mpo na kokanga ntina. Na ndakisa, Yobo mokapo ya 10:1, oyo ezalaki na maloba 27 ekiti na maloba 19 mpe Masese 8:6, oyo ezalaki na maloba 20 ekiti na 13. Bavɛrsɛ yango ezali polele mpenza na libongoli ya sika. Ndeko moko oyo atyami mafuta na elimo, oyo asaleli Yehova na bosembo nyonso na boumeli ya mbula ebele alobaki ete: “Nauti kotánga mokanda ya Yobo na libongoli ya sika, mpe nazali komona lokola nde nauti koyeba makambo oyo ezali na mokanda yango nde sikoyo!” Bato mingi balobi mpe bongo.
6. Nsima ya kozwa ndimbola ya polele ya Matai 24:45-47, omiyoki ndenge nini?
6 Ya misato, kanisá na bandimbola mosusu oyo touti kozwa oyo elobeli ndenge tozalaki kolimbola liboso bavɛrsɛ mosusu. Na ndakisa, ndimbola ya polele mpenza ya maloba “moombo ya sembo mpe ya mayele” oyo ebimaki na Linɔ́ngi ya Mosɛnzɛli ya 15/07/2013. (Matai 24:45-47) Lisolo yango elimbolaki ete moombo ya sembo mpe ya mayele azali Lisangani ya Mikóló-Bakambi. Mpe “basali ya ndako” ezali bakristo oyo batyami mafuta na elimo mpe “bampate mosusu,” oyo moombo ya sembo mpe ya mayele apesaka bilei. (Yoane 10:16) Tosepelaka koyekola mateya yango mpe tozalaka na esengo koteya yango epai ya basusu! Na makambo nini mosusu Yehova amonisi ete andimaka mateya ya pɛtɛɛ mpe polele?
NDIMBOLA YA PƐTƐƐ MPENZA YA MASOLO YA BIBLIA
7, 8. Wapi bandakisa mosusu ya masolo ya Biblia oyo ezalaki elilingi ya eloko moko monene na mikolo ezali koya?
7 Soki osaleli Yehova esili koleka bambula mingi, ekoki kozala ete omoni mbongwana na ndenge mikanda na biso elimbolaka masolo mosusu ya Biblia. Na ntango ya kala, tozalaki koloba ete masolo mosusu ezalaki elilingi ya eloko moko monene na mikolo ezali koya. Lisolo yango moko ezalaki kobengama elilingi. Mpe elilingi ezalaki komonisa kokokisama ya likambo yango. Ezali na bantina oyo esengeli kolimbola masolo ya Biblia lolenge wana? Ɛɛ. Na ndakisa, Yesu alobelaki “elembo ya mosakoli Yona.” (Tángá Matai 12:39, 40.) Yesu alimbolaki ete ntango oyo Yona alekisaki na kati ya libumu ya mbisi ezalaki elilingi ya ntango oyo Yesu akolekisa na nkunda.
Kondima na biso ekómaka makasi ntango toyekolaka masolo ya Biblia mpe elilingi na yango
8 Ezali mpe na masolo mosusu ya Biblia oyo ezalaki elilingi ya eloko moko monene na mikolo oyo ezali koya. Ntoma Paulo alobelaki mingi na yango. Na ndakisa, boyokani ya Abrahama ná Agare mpe Sara ezalaki elilingi ya boyokani ya Yehova ná eteni ya ebongiseli na ye ya likoló. (Bagalatia 4:22-26) Ndenge moko mpe tabernakle, tempelo, mokolo ya kozipa masumu, nganga-nzambe monene, mpe makambo mosusu ya mibeko ezalaki “elili ya makambo malamu oyo ekoya.” (Baebre 9:23-25; 10:1) Kondima na biso ekómaka makasi ntango toyekolaka masolo wana ya Biblia mpe elilingi na yango. Kasi yango elingi nde koloba ete moto nyonso, likambo nyonso, mpe eloko nyonso oyo Biblia elobeli ezali elilingi ya moto moko to eloko moko?
9. Na kala, ndenge nini tozalaki kolimbola lisolo ya Biblia oyo elobeli Nabote?
9 Na kala, mikanda na biso ezalaki kolimbola ete moto nyonso, likambo nyonso, to eloko nyonso na masolo mosusu ezali elilingi ya moto to eloko. Na ndakisa, Yezabele mwasi mabe ya mokonzi abomisaki Nabote mpo mobali na ye Ahaba azwa elanga ya vinyo ya Nabote. (1 Bakonzi 21:1-16) Na mobu 1932, Linɔ́ngi ya Mosɛnzɛli elimbolaki ete Ahaba mpe Yezabele bazali elilingi ya Satana mpe ebongiseli na ye, mpe ete Nabote azalaki elilingi ya Yesu, liwa ya Nabote ezalaki elilingi ya kobomama ya Yesu. Kasi, na mobu 1961, buku “Que ton nom soit sanctifié” elobaki ete Nabote azalaki elilingi ya bakristo oyo batyami mafuta na elimo mpe Yezabele azalaki elilingi ya mangomba ya lokuta. Lisusu, minyoko ya Nabote ezalaki elilingi ya minyoko oyo bakristo oyo batyami mafuta na elimo basengelaki kokutana na yango na mikolo ya nsuka. Na boumeli ya mbula ebele, bandimbola wana elendisaki mpenza kondima ya basaleli ya Nzambe. Kasi, mpo na nini lelo oyo tozali lisusu kopesa bandimbola yango bongo te?
10. (a) Na ndenge nini moombo ya sembo mpe ya mayele amonisaka mayele mingi ntango alimbolaka masolo mosusu ya Biblia? (b) Mikanda na biso ezali kobenda likebi mingi na nini lelo oyo?
10 Na boumeli ya mbula mingi, Yehova asalisi “moombo ya sembo mpe ya mayele” akóma lisusu na mayele mingi. Ndenge nini? Lelo oyo, moombo ya sembo mpe ya mayele azali sikoyo na mayele ya koloba ete lisolo moko ya Biblia ezali elilingi ya eloko moko monene kaka ntango Biblia emonisi polele mpenza ntina ya koloba bongo. Bandimbola mosusu ya kala ya bililingi mpe kokokisama na yango ezalaki mpasi mpo na kokanga ntina, komikundola mpe kosalela yango. Likambo eleki ntina, ntango likebi ezalaki kotyama mingi kaka na koluka koyeba ndimbola mpenza ya masolo ya Biblia, ndenge ya komona bizaleli ya kolanda to mateya ya kosalela ezalaki kobima te. Kasi, lelo oyo, mikanda na biso ezali kobenda likebi mingi na lolenge ya pɛtɛɛ mpe na mateya oyo etali kondima, koyika mpiko, komipesa na Nzambe mpe bizaleli mosusu ya ntina mingi oyo tokoki koyekola na mosolo ya Biblia. *—Talá maloba na nse ya lokasa.
11. (a) Ndenge nini toyebi sikoyo lisolo ya Nabote, mpe ndakisa na ye esalisi biso na nini? (b) Na bambula oyo euti koleka, mpo na nini mikanda na biso elobelaka mpenza te bililingi mpe kokokisama na yango? (Talá “Mituna ya batángi” na nimero oyo.)
11 Sikoyo lisolo ya Nabote ekómi pɛtɛɛ mpe polele na makanisi na biso. Soki Nabote akufaki, ezali te mpo azalaki elilingi ya Yesu to bakristo oyo batyami mafuta na elimo. Kasi, akufaki nde mpo azalaki na ekateli ya kotikala sembo epai ya Nzambe. Akobaki kotosa mibeko ya Yehova atako akutanaki na minyoko makasi ya mokonzi moko ya nguya. (Mitángo 36:7; 1 Bakonzi 21:3) Ezali mpenza ndakisa malamu mpo na basaleli nyonso ya Nzambe ya mikolo na biso oyo bazali koyika mpiko na mikakatano ya ndenge wana. (Tángá 2 Timote 3:12.) Bakristo nyonso bakoki kokanga ntina, kokanisa, mpe kosalela liteya yango mpo na kolendisa kondima na bango.
12. (a) Tosengeli koloba nini te mpo na oyo etali masolo ya Biblia? (b) Nini esalisi biso tózala na bandimbola ya polele ata ya makambo mozindo? (Talá maloba na nse ya lokasa.)
12 Tosengeli nde koloba ete masolo ya Biblia ezalaka kaka na mateya oyo tokoki kosalela kasi na ndimbola mosusu te? Te. Na esika ya kolimbola masolo mosusu ya Biblia lokola bililingi mpe kokokisama na yango, mikanda na biso ezali sikoyo kotya likebi mingi na ndenge oyo lisolo moko ya Biblia eyokani na mosusu. Na ndakisa, bosembo ya Nabote liboso ya minyoko mpe liwa na ye ezali kokundwela biso bosembo ya Yesu mpe bakristo oyo batyami mafuta na elimo. Kasi, yango ekundweli biso mpe bosembo ya ebele ya “bampate mosusu.” Tokoki komona mpenza polele ndenge Yehova azali koteya biso na ndenge ya pɛtɛɛ. *—Talá maloba na nse ya lokasa.
NDIMBOLA YA PƐTƐƐ YA BANDAKISA YA YESU
13. Bandakisa nini emonisi ete tozali sikoyo kolimbola bandakisa oyo Yesu apesaki na ndenge ya pɛtɛɛ mpe ya polele mpenza?
13 Yesu azali moteyi oyo aleki bateyi nyonso kino lelo. Azalaki kosepela kosalela bandakisa to bililingi mpo na koteya. (Matai 13:34) Bandakisa esalisaka mpo elimbolaka makambo ya mpasi na ndenge ya pɛtɛɛ mpe ekoki kotinda biso tókanisa mpe ekoki kosimba motema na biso. Na boumeli ya bambula, mikanda na biso elimboli bandakisa ya Yesu na ndenge ya pɛtɛɛ mpe ya polele mpenza. Na ndakisa, Linɔ́ngi ya Mosɛnzɛli ya 15/07/2008, esalisi biso tókanga ntina ya bandakisa oyo Yesu apesaki ya levire, mbuma ya mutarde mpe ya monyama. Sikoyo tomoni ete bandakisa wana ezali kolobela Bokonzi ya Nzambe, oyo esalisi ebele ya bato báboya mokili oyo mabe mpe bákóma bayekoli ya Kristo.
Bandakisa esalisaka mpo elimbolaka makambo ya mpasi na ndenge ya pɛtɛɛ mpe ekoki kotinda biso tókanisa mpe ekoki kosimba motema na biso
14. (a) Ndenge nini tozalaki kolimbola ndakisa ya Mosamaria ya motema malamu? (b) Ndenge nini tososoli sikoyo ndakisa yango?
14 Ndenge nini tokoki kokanga ntina ya masolo ya milai, to bandakisa oyo Yesu alobaki? Masolo yango mosusu ezali bililingi to bisakweli. Misusu ezali na mateya oyo tokoki kosalela. Kasi ndenge nini tokoki koyeba ete masolo oyo ezali bililingi to te? Nsima ya bambula, eyano na motuna wana ekómi polele mpenza. Na ndakisa, tókanisa lisusu ndenge oyo tozalaki kolimbola ndakisa oyo Yesu apesaki ya Mosamaria ya motema malamu. (Luka 10:30-37) Na 1924, Linɔ́ngi ya Mosɛnzɛli elobaki ete Mosamaria azalaki elilingi ya Yesu mpe nzela wana oyo ebandaki na bangomba ya Yerusaleme mpe ekei tii na Yeriko ezalaki komonisa ndenge makambo ezali kobeba se kobeba na mokili kobanda botomboki na Edene. Mpe, miyibi oyo bazalaki na nzela bazalaki elilingi ya ebele ya bato ya mimbongo ya lokoso, mpe nganga-nzambe ná Molevi bazalaki elilingi ya mangomba ya bokristo. Kasi lelo oyo, mikanda na biso esalelaka ndakisa wana mpo na kokundwela bakristo nyonso ete bákaniselaka basusu mabe te. Tosengeli kosalisa baoyo nyonso bazali na bosɛnga, mingimingi kosalisa bango báyeba solo na ntina na Nzambe. Epesaka biso esengo komona ndenge Yehova akómisi solo pɛtɛɛ.
15. Tokolobela nini na lisolo oyo elandi?
15 Na lisolo oyo ekolanda, tokolobela ndakisa oyo Yesu apesaki ya bangɔndɔ zomi. (Matai 25:1-13) Ndimbola nini Yesu alingaki ete bayekoli na ye na mikolo ya nsuka bázala na yango mpo na ndakisa wana ya ntina mingi? Moto, eloko mpe likambo nyonso ya ndakisa yango emonisaka moto to eloko moko monene na mikolo ezali koya? To alingaki ete tóyekola mateya oyo ekosalisa biso na mikolo oyo ya nsuka? Tótalela yango.
^ par. 4 Linɔ́ngi ya Mosɛnzɛli na elobeli ya pɛtɛɛ ebimaki liboso na Lingelesi na sanza ya 07/2011. Kobanda wana, Linɔ́ngi yango ezali mpe kobima na mwa minɔkɔ mosusu.
^ par. 5 Libongoli yango ekobima mpe na minɔkɔ mosusu.
^ par. 10 Na ndakisa, buku Mekolá kondima na bango ezali na masolo ya Biblia ya bato 14. Buku yango ebendi likebi na mateya oyo tokoki kozwa, kasi te na bililingi to kokokisama na yango.
^ par. 12 Liloba ya Nzambe ezali na makambo oyo ekoki komonana ‘mpasi mpo moto akanga ntina na yango,’ ata mpe makambo mosusu oyo ntoma Paulo akomaki. Kasi, bato nyonso oyo bakomaki Biblia basalaki yango na litambwisi ya elimo santu. Elimo ya Nzambe esalisaka bakristo ya solo lelo báyeba Biblia, ata mpe “makambo mozindo ya Nzambe.”—2 Petro 3:16, 17; 1 Bakorinti 2:10.


text:
Biblia elobi nini na likambo ya kozongisa makila?
Eyano ya Biblia
Biblia epekisi biso kolya makila. Na yango, tosengeli te kondima makila to biloko oyo ezalaka na kati na yango, ezala mpo na kolya to kokɔtisa na nzoto. Talá bavɛrsɛ ya Biblia oyo elandi:
Ebandeli 9:4. Nsima ya Mpela, Nzambe apesaki Noa ná libota na ye nzela bábanda kolya nyama, kasi apekisaki bango kolya makila. Nzambe alobaki na Noa ete: “
Kaka nde bosengeli kolya mosuni ná molimo na yango te, elingi koloba makila na yango.” Mobeko yango etali bato nyonso banda na ntango wana mpo biso nyonso tozali bankɔkɔ ya Noa.
Balevi 17:14. “
Bosengeli te kolya makila ya lolenge nyonso ya ekelamu ya mosuni, mpo molimo ya lolenge nyonso ya ekelamu ya mosuni ezali makila na yango. Moto nyonso oyo akolya yango, akolongolama.” Nzambe amonaki ete molimo, to bomoi, ezali na kati ya makila mpe ezali eloko na ye. Atako mobeko yango epesamaki kaka mpo na ekólo Yisraele, emonisi ete kolya makila ezali likambo ya lisɛki te na miso ya Nzambe.
Misala 15:20. “
Báboya . . . makila.” Nzambe apesaki bakristo mobeko lokola oyo apesaki Noa. Masolo ya kala emonisi ete bakristo ya liboso bazalaki koboya kolya makila, bazalaki ata mpe koboya komɛla yango lokola nkisi.
Mpo na nini Nzambe aboyi tósalela makila?
Minganga mingi bamonisi ete koboya kozongisama makila ezali malamu mpenza. Nzokande likambo eleki ntina, Nzambe aboyi tózongisama makila mpo yango ezali na motuya mingi na miso na ye.—Balevi 17:11; Bakolose 1:20.